qundao/data-zh-poetry huggingface dataset:
东岩寺
作者：雍大椿
朝代：宋

精庐隐东山，气象严竹柏。入门佛画好，晓日明金碧。向来岩名寺，初不觇遗迹。隐庵中梁秀，邂逅论夙昔。行前亟指似，云磴飞双舄。始知翠微中，洞穴刊青壁。莓苔暗龙象，缺甃贮灵液。开山记乾元，断碣馀□□。经营想耆旧，兴废今几易。平生泉石心，逮此欣有□。惜哉荆棘地，尚阻游人屐。畴能发其秘，澄观今藉□。
东岩寺
作者：雍大椿
朝代：宋

精庐隠东山，气象严竹柏。
入门佛画好，晓日明金碧。
向来岩名寺，初不觇遗迹。
隠庵中梁秀，邂逅论夙昔。
行前亟指似，云磴飞双舄。
始知翠微中，洞穴刊青壁。
莓苔暗龙象，缺甃贮灵液。
开山记干元，断碣余□□。
经营想耆旧，兴废今几易。
平生泉石心，逮此欣有□。
惜哉荆棘地，尚阻游人屐。
畴能发其秘，澄观今藉□。
東巖寺
作者：雍大椿
朝代：宋

精廬隠東山，氣象嚴竹柏。
入門佛畫好，曉日明金碧。
向來巖名寺，初不覘遺迹。
隠庵中梁秀，邂逅論夙昔。
行前亟指似，雲磴飛雙舄。
始知翠微中，洞穴刊青壁。
莓苔暗龍象，缺甃貯靈液。
開山記乾元，斷碣餘□□。
經營想耆舊，興廢今幾易。
平生泉石心，逮此欣有□。
惜哉荆棘地，尚阻遊人屐。
疇能發其秘，澄觀今藉□。
句
作者：雍孝聞
朝代：宋

官田種秫陶元亮，私釜生塵范史雲。
句
作者：雍孝闻
朝代：宋

官田种秫陶元亮，私釜生尘范史云。
江渎泛舟和吴中复韵
作者：雍方知
朝代：宋

火老金柔尚伏藏，快风收雨送新凉。人随竹马来方盛，酒入莲筒特地香。春草与谁占梦句，白云空自颂觥觞。欲知此日公之乐，正喜西城息亢阳。
江渎泛舟和吴中復韵
作者：雍方知
朝代：宋

火老金柔尚伏藏，快风收雨送新凉。
人随竹马来方盛，酒入莲筩特地香。
春草与谁占梦句，白云空自颂觥觞。
欲知此日公之乐，正喜西城息亢阳。
江瀆泛舟和吳中復韵
作者：雍方知
朝代：宋

火老金柔尚伏藏，快風收雨送新凉。
人隨竹馬來方盛，酒入蓮筩特地香。
春草與誰占夢句，白雲空自頌觥觴。
欲知此日公之樂，正喜西城息亢陽。
句
作者：雍明远
朝代：宋

洞庭湖裹固深根。
句
作者：雍明远
朝代：宋

洞庭湖里固深根。
句
作者：雍明遠
朝代：宋

洞庭湖裏固深根。
富乐山
作者：雍有容
朝代：宋

当时四海一刘备，至此已堪悲失脚。出语翻为乐国想，是人止可偏方著。大汉曾封隆准翁，闻道山河锦绣中。安能郁郁久居此，睥睨三秦日欲东。
富乐山·其一
作者：雍有容
朝代：宋

当时四海一刘备，至此已堪悲失脚。
出语翻为乐国想，是人止可偏方着。
富乐山·其一
作者：雍有容
朝代：宋

当时四海一刘备，至此已堪悲失脚。出语翻为乐国想，是人止可偏方著。
富乐山·其二
作者：雍有容
朝代：宋

大汉曾封隆准翁，闻道山河锦绣中。安能郁郁久居此，睥睨三秦日欲东。
富乐山·其二
作者：雍有容
朝代：宋

大汉曾封隆准翁，闻道山河锦绣中。
安能鬰鬰久居此，睥睨三秦日欲东。
富樂山·其一
作者：雍有容
朝代：宋

當時四海一劉備，至此已堪悲失脚。
出語翻爲樂國想，是人止可偏方著。
富樂山·其二
作者：雍有容
朝代：宋

大漢曾封隆準翁，聞道山河錦綉中。
安能鬰鬰久居此，睥睨三秦日欲東。
广安
作者：雍某
朝代：宋

欲说宾城好，先夸方物妍。
金羹收稻后，红腊落梅前。
照座梨偏紫，堆盘荔更鲜。
清州如斗大，盛事数从前。
崖日神留传，山高子得仙。
何诗春梦草，张谏力回天。
人物宜旌表，虫鱼不足笺。
广安
作者：雍某
朝代：宋

欲说宾城好，先誇方物妍。金羹收稻后，红腊落梅前。照座梨偏紫，堆盘荔更鲜。清州如斗大，盛事数从前。崖日神留传，山高子得仙。何诗春梦草，张谏力回天。人物宜旌表，虫鱼不足笺。
廣安
作者：雍某
朝代：宋

欲說賓城好，先誇方物妍。
金羹收稻後，紅臘落梅前。
照座梨偏紫，堆盤荔更鮮。
清州如斗大，盛事數從前。
崖日神留傳，山高子得仙。
何詩春夢草，張諫力回天。
人物宜旌表，蟲魚不足箋。
有懷楊沖遠
作者：雍沖
朝代：宋

積雪蓋重峰，巖松迷翠影。
扶筇啟靜扉，耐此茅簷冷。
幽澗凍鳴泉，釣翁立舴艋。
伊人不可即，憂懷結怲怲。
仙馬洞
作者：雍沿
朝代：宋

龍駒昔日此昇仙，洞掩碑殘不計年。
勝蹟依然無處問，一僧重鎖薜蘿煙。
仙马洞
作者：雍沿
朝代：宋

龙驹昔日此升仙，洞掩碑残不计年。胜迹依然无处问，一僧重锁薜萝烟。
仙马洞
作者：雍沿
朝代：宋

龙驹昔日此昇仙，洞掩碑残不计年。
胜蹟依然无处问，一僧重锁薜萝烟。
太蓬景福寺
作者：雍沿
朝代：宋

楼阁参差耸茂林，危梯{土臼}径几重深。
周行岩麓四十里，下视井尘千万寻。
僧住不生云水兴，客游偷息利名心。
若教工部曾经此，应徧灵踪处处吟。
太蓬景福寺
作者：雍沿
朝代：宋

楼阁参差耸茂林，危梯■径几重深。周行岩麓四十里，下视井尘千万寻。僧住不生云水兴，客游偷息利名心。若教工部曾经此，应遍灵踪处处吟。
太蓬景福寺
作者：雍沿
朝代：宋

樓閣參差聳茂林，危梯{土臼}徑幾重深。
周行巖麓四十里，下視井塵千萬尋。
僧住不生雲水興，客遊偷息利名心。
若教工部曾經此，應徧靈蹤處處吟。
尔朱真人药灶
作者：雍沿
朝代：宋

当日先生药已成，便将金井等闲轻。迨今遗迹峰峦上，时有青烟灶下生。
尔朱真人药竈
作者：雍沿
朝代：宋

当日先生药已成，便将金井等闲轻。
迨今遗蹟峰峦上，时有青烟竈下生。
御书阁
作者：雍沿
朝代：宋
体裁：七言绝句

三重神毫曼古稀，龙盘凤戏欲腾飞。珍藏今作古山宝，一岁中添一褐衣。
御書閣
作者：雍沿
朝代：宋

三重神毫曼古稀，龍盤鳳戲欲騰飛。
珍藏今作古山寶，一歲中添一褐衣。
爾朱真人藥竈
作者：雍沿
朝代：宋

當日先生藥已成，便將金井等閑輕。
迨今遺蹟峰巒上，時有青烟竈下生。
簡州
作者：雍鳴
朝代：宋

學山雲頂遍尋遊，烟棹夷猶出簡州。
夜雨借公三日水，秋風送我一蘭舟。
简州
作者：雍鸣
朝代：宋
体裁：七言绝句

学山云顶遍寻游，烟棹夷犹出简州。夜雨借公三日水，秋风送我一兰舟。
偈
作者：雙林大士
朝代：宋

渡河須用筏，到岸不須船。
人法俱名執，悟理詎勞詮。
中流仍被溺，誰論在兩邊。
有無如取一，即被汗心田。
廳壁山水
作者：雙漸
朝代：宋

澗邊芳草連天碧，山下錦濤無丈尺。
鶑稀燕少蝶未知，蜜意尋芳與誰惜。
我有春情方似織，萬緒千頭難求覓。
富貴榮華不早來，眼前光景空拋擲。
豫章逢故人歌
作者：雙漸
朝代：宋

樂天嘗日潯陽渚，舟中曾遇商人婦。
坐間因感琵琶聲，爲託微詞寫深訴。
因重佳人難再得，故言何必曾相識。
今日相逢相識人，青衫拭淚應無極。
我因從官臨川去，豫章城下風帆駐。
續有翩翩畫舸來，斜陽共繫垂楊樹。
綠窗相近未多時，紅簾半動聞私語。
認得舟中是故人，從人來自韶陽路。
柔情脉脉不得通，餘時冉冉時聞度。
借問舟中是誰氏，長自廬江佳麗地。
蘇姓從來字小卿，桃葉桃根皆姊妹。
十歲清歌已遏雲，十一朱顔妬桃李。
十二能描新月眉，十三解綰烏雲髻。
亂花溪上偶相逢，一託深心許爲壻。
翠鬟曾翦繫平生，暗斷金釵爲盟誓。
無何官難兩相忘，因茲流落來天際。
揚州一夢今何處，風月心情向誰訴。
筭來爭似不相逢，空感當時無限事。
昔日風光曾作主，今日風光如驀路。
腸斷江頭夜不眠，風帆明日東西去。
句
作者：雙澗
朝代：宋

雨露桑麻清夜話，晴明花柳少年心。
对菊
作者：雪岩
朝代：宋

菊花相菊一长叹，公是公非话总难。以道义交堪傲俗，得渔樵趣不须官。纷纷落叶山初瘦，隐隐平沙雁已寒。天气欲晴又欲雨，百年心事满栏干。
对菊
作者：雪岩
朝代：宋

菊花相菊一长叹，公是公非话总难。
以道义交堪傲俗，得渔樵趣不须官。
纷纷落叶山初瘦，隠隠平沙雁已寒。
天气欲晴又欲雨，百年心事满栏干。
渔舟
作者：雪岩
朝代：宋

莫笑扁舟数尺长，几经烟雨浸潇湘。红船个个高于屋，未必荷花入梦香。
渔舟
作者：雪岩
朝代：宋

莫笑扁舟数尺长，几经烟雨浸潇湘。
红船箇箇高于屋，未必荷花入梦香。
對菊
作者：雪巖
朝代：宋

菊花相菊一長歎，公是公非話總難。
以道義交堪傲俗，得漁樵趣不須官。
紛紛落葉山初瘦，隠隠平沙雁已寒。
天氣欲晴又欲雨，百年心事滿欄干。
漁舟
作者：雪巖
朝代：宋

莫笑扁舟數尺長，幾經煙雨浸瀟湘。
紅船箇箇高於屋，未必荷花入夢香。
海棠
作者：雪湖
朝代：宋

君王勤俭御经筵，闲却羊车今几年。白发宫人无职事，海棠花下晒西毡。
海棠
作者：雪湖
朝代：宋

君王勤俭御经筵，闲却羊车今几年。
白髪宫人无职事，海棠花下晒西毡。
海棠
作者：雪湖
朝代：宋

君王勤儉御經筵，閑却羊車今幾年。
白髪宮人無職事，海棠花下曬西氈。
別衆
作者：雲峰德師
朝代：宋

澹然無累水雲僧，去住分明葉樣輕。
十字街頭休作夢，五湖依舊一枝藤。
句
作者：雲水
朝代：宋

晴雨花時遊子意，寒暄秧信老農心。
晚宿靈岩
作者：雲盤山人
朝代：宋

風雨旃檀閣，烟霞鐘鼓聲。
定僧今不作，空谷尚傳燈。
題明福法堂壁
作者：雲章真人
朝代：宋

一望羅浮聳萬山，畫圖曾進悅天顔。
金爐飛篆乘鸞去，玉笈翻經引鶴還。
棋洞落花春寂寂，藥槽流水夜潺潺。
人來共道修仙易，誰肯安心學坐圜。
句·其一
作者：雲隠
朝代：宋

刺分玉蛹堆盤脆，嚼破冰蠶饒齒凉。
句·其二
作者：雲隠
朝代：宋

綠宮袍裏素中單，全身却作如來色。
王官瀑布
作者：雷临
朝代：宋
体裁：七言绝句

区区奔走漫华颠，一别王官十四年。绿玉峡中喷白玉，溉田浇竹满平川。
句
作者：雷侍郎
朝代：宋

无魔不成佛，观过始知仁。
句
作者：雷侍郎
朝代：宋

無魔不成佛，觀過始知仁。
句
作者：雷周輔
朝代：宋

路險客須到，山高人盡耕。
句
作者：雷周辅
朝代：宋

路险客须到，山高人尽耕。
林塘双头莲
作者：雷孚
朝代：宋

绿柄亭亭拆两枝，开花成实亦如之。诗翁想像浑无事，疑是昌宗总角时。一干双花一扑红，秾花彫尽两心同。红成珠实心犹苦，疑是英皇怨舞宫。
林塘双头莲·其一
作者：雷孚
朝代：宋
体裁：七言绝句

绿柄亭亭拆两枝，开花成实亦如之。诗翁想像浑无事，疑是昌宗总角时。
林塘双头莲·其二
作者：雷孚
朝代：宋

一干双花一扑红，秾花彫尽两心同。红成珠实心犹苦，疑是英皇怨舞宫。
林塘双头莲·其二
作者：雷孚
朝代：宋

一干双花一扑红，秾花雕尽两心同。
红成珠实心犹苦，疑是英皇怨舞宫。
林塘雙頭蓮·其一
作者：雷孚
朝代：宋

綠柄亭亭拆兩枝，開花成實亦如之。
詩翁想像渾無事，疑是昌宗總角時。
林塘雙頭蓮·其二
作者：雷孚
朝代：宋

一幹雙花一撲紅，穠花彫盡兩心同。
紅成珠實心猶苦，疑是英皇怨舞宮。
好事近·梅片作团飞
作者：雷应春
朝代：宋
体裁：词

梅片作团飞，雨外柳丝金湿。客子短篷无据，倚长风挂席。回头流水小桥东，烟扫画楼出。楼上有人凝伫，似旧家曾识。
沁园春·官满作
作者：雷应春
朝代：宋
体裁：词

问讯故园，今如之何，还胜昔无。想旧耘兰蕙，依然葱茜，新栽杨柳，亦已扶疏。韭本千畦，芋根一亩，雨老烟荒谁为锄。难忘者，是竹吾爱甚，梅汝知乎。茅亭低压平湖。有狎鹭驯鸥尚可呼。把绛纱准拟，新官到也，寒毡收拾，贱子归欤。略整柴门，更芟草径，惟有幽人解枉车。丁宁著，与做添棋局，砌换茶垆。
沁园春·问讯故园
作者：雷应春
朝代：宋

问讯故园，今如之何，还胜昔无。
想旧耘兰蕙，依然葱茜，新栽杨柳，亦已扶疏。
韭本千畦，芋根一亩，雨老烟荒谁为锄。
难忘者，是竹吾爱甚，梅汝知乎。
茅亭低压平湖。
有狎鹭驯鸥尚可呼。
把绛纱准拟，新官到也，寒毡收拾，贱子归欤。
略整柴门，更芟草径，惟有幽人解枉车。
丁宁着，与做添棋局，砌换茶垆。
沁园春（官满作）
作者：雷应春
朝代：宋

问讯故园，今如之何，还胜昔无。想旧耘兰惠，依然葱蒨，新栽杨柳，亦已扶疏。韭本千畦，芋根一亩，雨老烟荒谁为鉏。难忘者，是竹吾爱甚，梅汝知乎。
茅亭低压平湖。有狎鹭驯鸥尚可呼。把绛纱准拟，新官到也，寒毡收拾，贱子归欤。略整柴门，更芟草径，惟有幽人解枉车。丁宁著，与做添棋局，砌换茶垆。
句
作者：雷庵正受
朝代：宋

千山同一月，万户尽皆春。千江有水千江月，万里无云万里天。
好事近
作者：雷應春
朝代：宋

梅片作團飛，雨外柳絲金溼。客子短篷無據，倚長風掛席。回頭流水小橋東，煙掃畫樓出。樓上有人凝佇，似舊家曾識。
寄甘露舒公上人
作者：雷简夫
朝代：宋
体裁：五言律诗

成都多少寺，梵学竞推能。到老不破戒，满城唯此僧。池龙听夜讲，海客施年灯。别后空相忆，尘劳正可憎。
寄甘露舒公上人
作者：雷簡夫
朝代：宋

成都多少寺，梵學競推能。
到老不破戒，滿城唯此僧。
池龍聽夜講，海客施年燈。
別後空相憶，塵勞正可憎。
王官瀑布
作者：雷臨
朝代：宋

區區奔走漫華顛，一別王官十四年。
綠玉峽中噴白玉，溉田澆竹滿平川。
赠顾梅山
作者：雷苦斋
朝代：宋
体裁：七言绝句

携手河梁送子卿，池塘春草梦中生。武林今有梅山老，五字才高笔代耕。
赠顾梅山
作者：雷苦斋
朝代：宋

携手河梁送子卿，池塘青草梦中生。
武林今有梅山老，五字才高笔代耕。
贈顧梅山
作者：雷苦齋
朝代：宋

携手河梁送子卿，池塘春草夢中生。
武林今有梅山老，五字才高筆代耕。
村晚
作者：雷震
朝代：宋
体裁：七言绝句

草满寒塘水满陂，山衔落日浸寒漪。牧童归去横牛背，短笛无腔信口吹。
村晚
作者：雷震
朝代：宋
体裁：诗

草满池塘水满陂，山衔落日浸寒漪。牧童归去横牛背，短笛无腔信口吹。
村晚
作者：雷震
朝代：宋

草滿寒塘水滿陂，山銜落日浸寒漪。
牧童歸去橫牛背，短笛無腔信口吹。
村晚
作者：雷震
朝代：宋
体裁：七言绝句

草滿池塘水滿陂，山銜落日浸寒漪。
牧童歸去橫牛背，短笛無腔信口吹。
和赵阅道游海云山
作者：霍交
朝代：宋
体裁：五言律诗

山深藏古寺，旁枕旧方池。鼓响揭云外，石探从水涯。使旌游不倦，瑞麦献相随。事简民同乐，归心莫竞驰。
和趙閱道遊海雲山
作者：霍交
朝代：宋

山深藏古寺，旁枕舊方池。
鼓響揭雲外，石探從水涯。
使旌遊不倦，瑞麥獻相隨。
事簡民同樂，歸心莫競馳。
感皇恩
作者：霍安人
朝代：宋

十月小春天，梅飄香細。九葉堯蓂已呈瑞。壽陽仙子，暫降羽衣環珮。林間風味，別人難比。齊眉共慶，勸聲鼎沸。有子知書繼家世。兼金五福，行被君恩寵賁。願祈龜鶴算，千千歲。
感皇恩
作者：霍安人
朝代：宋
体裁：词

十月小春天，梅飘香细。九叶尧蓂已呈瑞。寿阳仙子，暂降羽衣环珮。林间风味，别人难比。
齐眉共庆，劝声鼎沸。有子知书继家世。兼金五福，行被君恩宠贲。愿祈龟鹤算，千千岁。
感皇恩·十月小春天
作者：霍安人
朝代：宋
体裁：词

十月小春天，梅飘香细。九叶尧蓂已呈瑞。寿阳仙子，暂降羽衣环佩。林间风味，别人难比。齐眉共庆，劝声鼎沸。有子知书继家世。兼金五福，行被君恩宠贲。愿祈龟鹤算，千千岁。
满庭芳
作者：霍安人
朝代：宋

桐叶霜乾，芦花风软，晓来一色新秋。碧光无际，良夜月明楼。瑞应长庚入梦，钟奇秀、特产贤侯。堪夸处，雄姿英发，连箭射双雕。
回头。思往事，皂囊三进，豪气冲牛。记前回凤诏，空下南洲。冷笑浮云坠甑，鲈鱼美、归老扁舟。祝君寿，青山不尽，绿水自悠悠。
满庭芳
作者：霍安人
朝代：宋
体裁：词

桐叶霜乾，芦花风软，晓来一色新秋。
碧光无际，良夜月明楼。
瑞应长庚入梦，锺奇秀、特产贤侯。
堪夸处，雄姿英发，连箭射双雕。
回头。
思往事，皂囊三进，豪气冲牛。
记前回凤诏，空下南洲。
冷笑浮云坠甑，鲈鱼美、归老扁舟。
祝君寿，青山不尽，绿水自悠悠。
满庭芳·寿陈守
作者：霍安人
朝代：宋
体裁：词

桐叶霜乾，芦花风软，晚来一色清秋。碧天无际，良夜月明楼。瑞应长庚入梦，钟奇秀、特座贤侯。堪夸处，雄姿英发，连箭射双雕。回头。思往事，皂囊三进，豪气冲牛。记前回凤诏，空下南州。冷笑浮云坠甑，鲈鱼美、归老扁舟。祝君寿，青山不尽，绿水自悠悠。
满庭芳·桐叶霜干
作者：霍安人
朝代：宋

桐叶霜干，芦花风软，晓来一色新秋。
碧光无际，良夜月明楼。
瑞应长庚入梦，锺奇秀、特产贤侯。
堪夸处，雄姿英发，连箭射双雕。
回头。
思往事，皂囊三进，豪气冲牛。
记前回凤诏，空下南洲。
冷笑浮云坠甑，鲈鱼美、归老扁舟。
祝君寿，青山不尽，绿水自悠悠。
滿庭芳
作者：霍安人
朝代：宋

桐葉霜乾，蘆花風軟，曉來一色新秋。碧光無際，良夜月明樓。瑞應長庚入夢，鍾奇秀、特產賢侯。堪誇處，雄姿英發，連箭射雙鵰。回頭。思往事，皂囊三進，豪氣衝牛。記前回鳳詔，空下南洲。冷笑浮雲墜甑，鱸魚美、歸老扁舟。祝君壽，青山不盡，綠水自悠悠。
醉蓬莱
作者：霍安人
朝代：宋

正朱明时候，院宇清和，庆逢佳节。梦应熊罴，尧蓂翻三叶，罗绮如云，寿杯争劝，竞起歌新阕。瑞气氤氲，祥云缭绕，玉炉频爇。溪室封功，几多勋业，首冠今朝，一时英杰。得配侯门，岂不惭疏拙。彩凤和鸣，早膺荣擢。增盛斑衣列。福禄无穷，年过卫武，辉光阀阅。
醉蓬莱·正朱明时侯
作者：霍安人
朝代：宋
体裁：词

正朱明时侯，院宇清和，庆逢佳节。梦应熊罴，尧蓂翻三叶，罗绮如云，寿杯争劝，竞起歌新阕。瑞气氤氲，祥云缭绕，玉炉频爇。溪室封功，几多勋业，首冠今朝，一时英杰。得配侯门，岂不惭疏拙。彩凤和鸣，早膺荣擢。增盛斑衣列。福禄无穷，年过卫武，辉光阀阅。
题景吕堂
作者：霍权
朝代：宋

佞人巧求售，富贵一息顷。
千古名不磨，寸心犹耿耿。
伟哉正惠孙，疾恶何勇猛。
平生历宦途，南台与东省。
初着獬豸冠，排击首权倖。
姦雄始萌蘗，忠愤已骨鲠。
一片忠义心，皦皦从簿领。
涵养老益壮，大节兼晚景。
若人久云亡，冰魂嗟已冷。
羡慕徒驰神，反身盍三省。
题景吕堂
作者：霍权
朝代：宋

佞人巧求售，富贵一息顷。千古名不磨，寸心犹耿耿。伟哉正惠孙，疾恶何勇猛。平生历宦途，南台与东省。初著獬豸冠，排击首权倖。奸雄始萌檗，忠愤已骨鲠。一片忠义心，皦皦从簿领。涵养老益壮，大节兼晚景。若人久云亡，冰魂嗟已冷。羡慕徒驰神，反身盍三省。
題景呂堂
作者：霍權
朝代：宋

佞人巧求售，富貴一息頃。
千古名不磨，寸心猶耿耿。
偉哉正惠孫，疾惡何勇猛。
平生歷宦途，南臺與東省。
初著獬豸冠，排擊首權倖。
姦雄始萌蘗，忠憤已骨鯁。
一片忠義心，皦皦從簿領。
涵養老益壯，大節兼晚景。
若人久云亡，冰魂嗟已冷。
羨慕徒馳神，反身盍三省。
大涤洞天留题
作者：霍正夫
朝代：宋
体裁：七言律诗

长虹舞涧石磷磷，胜践还怜雨送春。云木千章森翠幄，洞天九锁绝红尘。丹藏仙谷生奇箬，香到龙祠泽旱民。山有旧盟来更好，斋心恭对玉晨真。
大滌洞天留題
作者：霍正夫
朝代：宋

長虹舞澗石磷磷，勝踐還憐雨送春。
雲木千章森翠幄，洞天九鎖絕紅塵。
丹藏仙谷生奇箬，香到龍祠澤旱民。
山有舊盟來更好，齋心恭對玉晨真。
宿田舍
作者：霍洞
朝代：宋

北風吹晴屋滿霜，翁兒赤體悲無裳。
閨中幼婦饑欲泣，忍饑取麻燈下緝。
一身勿暇私自憐，鳴機軋軋明窗前。
織成五丈如霜布，翁作旋襴兒作袴。
明朝官中租賦急，依然赤體當風立。
宿田舍
作者：霍洞
朝代：宋

北风吹晴屋满霜，翁儿赤体悲无裳。
闺中幼妇饥欲泣，忍饥取麻灯下缉。
一身勿暇私自怜，鸣机轧轧明窗前。
织成五丈如霜布，翁作旋襕儿作袴。
明朝官中租赋急，依然赤体当风立。
宿田舍
作者：霍洞
朝代：宋

北风吹晴屋满霜，翁儿赤体悲无裳。闺中幼妇饥欲泣，忍饥取麻灯下缉。一身勿暇私自怜，鸣机轧轧明窗前。织成五丈如霜布，翁作旋襕儿作裤。明朝官中租赋急，依然赤体当风立。
岁饥太守春游呈以绝句
作者：霍洞
朝代：宋
体裁：七言绝句

朝来五马去寻春，谁信家家甑有尘。枕藉道傍宜细问，恐非芳草醉眠人。
歲饑太守春遊呈以絕句
作者：霍洞
朝代：宋

朝來五馬去尋春，誰信家家甑有塵。
枕藉道傍宜細問，恐非芳草醉眠人。
飛步亭
作者：霍箎
朝代：宋

杏花巖左斸東巖，驅使淮山指顧間。
招信□□總□赴，僧伽孤塔正灣環。
今來古往皆陳迹，衰草斜陽祇慘顔。
走馬看山真懡□，□□拾得片時閒。
飞步亭
作者：霍篪
朝代：宋
体裁：七言律诗

杏花岩左斸东岩，驱使淮山指顾间。招信□□总□赴，僧伽孤塔正湾环。今来古往皆陈迹，衰草斜阳祇惨颜。走马看山真懡□，□□拾得片时閒。
頌古五十三首·其三八
作者：靈澈
朝代：宋

山邊水邊待月明，暫向人間借路行。如今還向山邊去，只有湖水無行路。
春日田园杂兴
作者：青山白云人
朝代：宋
体裁：七言律诗

昨夜东风雨一犁，晓晴邻巷共熙熙。遮门剩喜有桑柘，输国不忧无茧丝。小妇饷耕因废织，老夫观社忽成诗。眼前物物是生意，却恨渊明归计迟。
春日田園雜興
作者：青山白雲人
朝代：宋

昨夜東風雨一犁，曉晴鄰巷共熙熙。
遮門賸喜有桑柘，輸國不憂無繭絲。
小婦餉耕因廢織，老夫觀社忽成詩。
眼前物物是生意，却恨淵明歸計遲。
减字木兰花·清词丽句
作者：青幕子妇
朝代：宋
体裁：词

清词丽句。永叔子瞻曾独步。似恁文章。写得出来当甚强。
減字木蘭花
作者：青幕子婦
朝代：宋

清詞麗句。永叔子瞻曾獨步。似恁文章。寫得出來當甚強。
题玉光亭和章郇公韵
作者：青阳楷
朝代：宋
体裁：七言绝句

鸣琴贤宰有三长，吟得新词敌夜光。好是断章无以和，神仙官职水云乡。
題玉光亭和章郇公韻
作者：青陽楷
朝代：宋

鳴琴賢宰有三長，吟得新詞敵夜光。
好是斷章無以和，神仙官職水雲鄉。
龍虎元旨歌·一
作者：青霞子
朝代：宋

天地初分日月高，狀如雞子復如桃。
陰陽真氣知時節，直待三年脫戰袍。
龙虎元旨歌·其一
作者：青霞子
朝代：宋
体裁：古风

天地初分日月高，状如鸡子复如桃。阴阳真气知时节，直待三年脱战袍。
龙虎元旨歌·其二
作者：青霞子
朝代：宋
体裁：古风

大道分明在眼前，时人不会误归泉。黄芽本是乾坤气，神水根基与汞连。
溺溪流
作者：靓禅师
朝代：宋

春天一夜雨霶？，添得溪流意气多。刚把山僧推倒却，不知到海后如何。
溺溪流
作者：靓禅师
朝代：宋
体裁：七言绝句

春天一夜雨霶�，添得溪流意气多。刚把山僧推倒却，不知到海后如何。
溺溪流
作者：靓禅师
朝代：宋

春天一夜雨霶𩃱，添得溪流意气多。
刚把山僧推倒却，不知到海后如何。
题巨商壁
作者：靓禅师
朝代：宋
体裁：七言绝句

去年巢穴画梁边，春暖双双绕槛前。莫讶主人帘不捲，恐衔泥土污花砖。
句
作者：靖康臣僚
朝代：宋

伊尹定归商社稷，霍光终作汉臣邻。
句
作者：靖康臣僚
朝代：宋

伊尹定歸商社稷，霍光終作漢臣鄰。
摸鱼儿·黄时中入郡幕
作者：静山
朝代：宋
体裁：词

晓峰高、飞泉如瀑，潜虬鞭驾轩翥。为他一片韩山石，直到红云天尺五。想应道、公皆安在来何暮。金川小渚。那韶石参天，郡纲宜录，为我分南顾。锦衣昼，满袖尚疑香雾。催人富贵如许。岭云见说今如砥，凤挟九成迎舞。烦道甫。问金镜铁胎，还记开元否。封词寄与。但目送河桥，吟消醉拍，载酒满江浒。
摸鱼儿（黄时中入郡幕）
作者：静山
朝代：宋

晓峰高、飞泉如瀑，潜虬鞭驾轩翥。为他一片韩山石，直到红云天尺五。想应道、公皆安在来何暮。金川小渚。那韶石参天，郡网宜录，为我分南顾。
锦衣画，满袖尚疑香雾。催人富贵如许。岭云见说今如砥，凤挟九成迎舞。烦道甫。问金镜铁胎，还记开元否。封词寄与。但日送河桥，吟消醉拍，载酒满江浒。
水龙吟·片帆天际归舟
作者：静山
朝代：宋
体裁：词

片帆天际归舟，好风动、吹来消息。
浪间双浆，回头春杪，去来几日。
十八滩头，水飞如舞，石巉如壁。
把连樯白粲，等闲卸却，更呼取、艅艎入。
不羡公家事了，羡二难、一番游历。
江花江水，无边风月，不知行役。
和郁孤词，倚崆峒剑，唤醒龙蛰。
试问君，过我青原，听得几声羌笛。
水龙吟·送人归江西
作者：静山
朝代：宋

片帆天际归舟，好风动、吹来消息。浪间双桨，回头春杪，去来几日。十八滩头，水飞如舞，石巉如壁。把连樯白粲，等闲卸却，更呼取、艅艎入。不羡公家事了，羡二难、一番游历。江花江水，无边风月，不知行役。和郁孤词，倚崆峒剑，唤醒龙蛰。试问君，过我青原，听得几声羌笛。
溺溪流
作者：靚禪師
朝代：宋

春天一夜雨霶𩃱，添得溪流意氣多。
剛把山僧推倒却，不知到海後如何。
題巨商壁
作者：靚禪師
朝代：宋

去年巢穴畫梁邊，春暖雙雙繞檻前。
莫訝主人簾不捲，恐銜泥土污花磚。
摸魚兒
作者：靜山
朝代：宋

曉峰高、飛泉如瀑，潛虯鞭駕軒翥。為他一片韓山石，直到紅雲天尺五。想應道、公皆安在來何暮。金川小渚。那韶石參天，郡綱宜錄，為我分南顧。錦衣晝，滿袖尚疑香霧。催人富貴如許。嶺雲見說今如砥，鳳挾九成迎舞。煩道甫。問金鏡鐵胎，還記開元否。封詞寄與。但目送河橋，吟消醉拍，載酒滿江滸。
送鈐轄館使王公
作者：靳宗
朝代：宋

再任坤維報政成，紫泥恩詔下神京。
摇鞭有客添歸興，折柳何人不愴情。
杜宇江山經鳥道，海棠池館憶龜城。
尊前執手難收淚，投分從來比弟兄。
送钤辖馆使王公
作者：靳宗
朝代：宋
体裁：七言律诗

再任坤维报政成，紫泥恩诏下神京。摇鞭有客添归兴，折柳何人不怆情。杜宇江山经鸟道，海棠池馆忆龟城。尊前执手难收泪，投分从来比弟兄。
白龍寺
作者：靳更生
朝代：宋

不怯山寒風力尖，要登絕頂看龍潛。
翬飛傑閣雲穿棟，靜鎮禪關月滿簾。
踏破松蘿容極目，嘯驚巖壑快軒髯。
我來默印無邊義，寄與孤鈴語夜簷。
白龙寺
作者：靳更生
朝代：宋
体裁：七言律诗

不怯山寒风力尖，要登绝顶看龙潜。翚飞杰阁云穿栋，静镇禅关月满帘。踏破松萝容极目，啸惊岩壑快轩髯。我来默印无边义，寄与孤铃语夜檐。
題滴水巖·其一
作者：鞏彥輔
朝代：宋

千條玉筯掛巖前，一派銀潢瀉碧天。
疑是鮫人在山泣，亂流珠顆落危顛。
題滴水巖·其三
作者：鞏彥輔
朝代：宋

天然瀟洒絕塵埃，四面如山畫帳開。
世上何須問仙境，只應此地是蓬萊。
題滴水巖·其二
作者：鞏彥輔
朝代：宋

巖上流泉滴滴來，史君巖下宴頻開。
衰翁閒局官清淡，不許聽歌醉玉杯。
中旬休日呈巖老
作者：鞏豐
朝代：宋

近見東郊出土牛，燒燈已過又旬休。
酸風鱗面慵開眼，細雨毛空怯上樓。
百歲光陰真蟻穴，一年寒燠未鴻溝。
偷閑文字聊遮眼，勳業悠悠且掉頭。
二蟲吟
作者：鞏豐
朝代：宋

鯤鵬至大兮，形載于莊周逍遥之篇。
蟋蟀至小兮，名託于周公七月之雅。
一則變化徙天池，一則悲鳴入牀下。
周公作詩陳艱難，瑣屑如與婦子言。
天經地緯發真藻，特驅小物歸毫端。
鵬大無倫世無有，揮斥八極隘宇宙。
世人有眼不見鵬，直頼莊周爲不朽。
當年蟋蟀吟秋時，秦家宮殿隋家墀。
鵬飛雖占九萬里，得地穩密誰如伊。
大鵬擊水翔寥漠，蟋蟀逢春死籬落。
二蟲得失何厚薄，天晴日午槐花落。
句·其一
作者：鞏豐
朝代：宋

簷端疎竹前生瘦，瓶裏寒梅到死香。
句·其二
作者：鞏豐
朝代：宋

嬌容自是難將息，也愛春晴也怕晴。
哀呂東萊
作者：鞏豐
朝代：宋

嗚呼呂夫子，天姿素顒昂。
文獻紹家學，刻意稽虞唐。
看書眼如月，洞照所未詳。
雲霧養豹質，彜尊瑑龍章。
椎鋒裹頭歲，躡足遊四方。
取友半楚越，篤志日自强。
著眼囂塵上，口不掛否臧。
堅車遵大路，驂轡多王良。
筆陣萬人敵，嚴嚴亞夫營。
既壯道愈焯，維斗揭太常。
朝路閲時變，有意夫明昌。
嗚呼命非耶，一病俄殂喪。
百年能幾見，痛在予衷腸。
恭惟經濟學，日就而月將。
便便五經笥，笑視古錦囊。
訂史參理亂，一一堪施行。
聖伏道絕塞，繄我爲發明。
無心著師說，獨遜時輩聲。
盤礴九雲夢，胸次莫與京。
爐烟對姬孔，脫落翰墨場。
耳目所纂輯，如春之發生。
退然避時譽，歛衽不肯當。
居憂寄蕭寺，舉俗載其名。
戶外履常滿，攝齊願升堂。
樹陰敷晝戶，靜對書一床。
是中亦何有，乃獨不可量。
吾則不爾拒，歲寒永相望。
嗟豐幼甚愚，聖讀初濫觴。
先生與之進，聞見昔未嘗。
摳衣莫我舊，歲籥今幾更。
山林有陳迹，尚想曳杖聲。
精衷無渝泐，氣序有翕張。
俯仰十數載，淹留竟奚成。
羣趨競場屋，意氣無激揚。
荏苒去函丈，有愧弟子行。
冊府羅鷺羽，尋拜尚書郎。
明堂資衆木，待公舉脩梁。
豐時遊庠序，門牆邇康莊。
偕我二三子，振袂時騫翔。
黄塵烏帽底，自覺神觀清。
每伺趨局暇，進揖班馬香。
先生爲酬酢，講貫忘暄涼。
于時萃英髦，王路均且平。
蘇醒憂國病，斟酌鑒古情。
門外有過轍，頗怪來往并。
再歲感末疾，長江理歸航。
江濱多送客，飛蓋驚鳬鶬。
走實厭衆味，食魚必河魴。
豈其嗜野蔌，而置稌與秔。
敬願持此心，不厭道阻長。
及歸供灑掃，藥餌常侍旁。
庶幾秉一炬，上接星宿芒。
師門謝賓客，童穉亦歎驚。
唯有舊學徒，尚俾承餘光。
神閑造沖邈，氣定絕慨慷。
嘯傲羲皇上，稅駕無何鄉。
今歲二月中，豐入須女城。
床下拜龐老，城隅有幽坊。
維時春氣和，天宇新霽晴。
先生呼我俱，緩步臨前楹。
露菊擢翠羽，風篁韵繁箏。
晝坐欣至夕，話盡一再更。
誨言皆砭石，易知復難忘。
委曲到肝鬲，如啜黄昏湯。
出門九徘徊，三復心遑遑。
提撕不予棄，感切涕泗橫。
先世有遺書，故墟有山房。
尚冀疾有間，挈領提其綱。
敢以學爲嬉，坐使素業荒。
誓當服明訓，爲衣不爲裳。
筆著將脫稿，後生有憲章。
家傳人誦之，豈但師張程。
研精固有造，棲遲詎無成。
嗚呼寢門慟，茲禍誰使令。
天高不可訴，仰視空茫茫。
枯琴在東壁，遺履陳西廂。
未續千古淚，桂魄三闕盈。
慨昔身健日，浮言多謗傷。
黄鍾自疏越，鄭衛徒錚錚。
事定蓋棺了，玄黄閟青箱。
堂堂那復見，薄奠攄寸誠。
斯文倘有繼，師道其張皇。
矢心薦明蠲，精爽庶歆饗。
夜雨曉起方覺
作者：鞏豐
朝代：宋

夜雨鳴簷送五更，不驚高卧最多情。
窗間細視花無恙，牆外隨聽屐有聲。
數把柔絲堤柳嫩，一奩方鏡閘波清。
出門眼界殊明潔，但覺春寒處處生。
大孤
作者：鞏豐
朝代：宋

大孤小孤在何許，大磯小磯忽當浦。
顛風吹浪未肯停，厭聽蕭蕭打篷雨。
今春積雪深復深，爛銀猶照廬山陰。
狐裘欲脫未可脫，蟻醁當斟誰與斟。
晚來潮面烏如石，遥看知是長魚脊。
篙人且下鐵貍奴，更與風波鬭今夕。
寒夜
作者：鞏豐
朝代：宋

瓦欲飛霜水欲冰，蒲團今夜有塵凝。
爐寒閒取薪添火，窗暗時將燭助燈。
久欲歸田游宦客，未能忘肉在家僧。
於書更覺心情懶，病眼愁看細字蠅。
晚晴便有春意
作者：鞏豐
朝代：宋

風正波平可進橈，水光山影暮相交。
殘陽欲去猶回首，一抹斜紅曳竹梢。
晨征
作者：鞏豐
朝代：宋

靜觀羣動亦勞哉，豈獨吾爲旅食催。
雞唱未圓天已曉，蛙鳴初散雨還來。
清和入序殊無暑，小滿先時政有雷。
酒賤茶饒新麵熟，不妨乘興且徘徊。
曉起甘蔗洲
作者：鞏豐
朝代：宋

曉起東風惡，晴嵐忽變昏。
船隨山共走，霧與水相吞。
鉦鼓遥知寨，桑麻略辨村。
雨來無準則，容易濕柴門。
洞霄即事
作者：鞏豐
朝代：宋

積蘚青踰一寸痕，山靈守護幾千春。
長藤橫繫巖邊木，何日重來挂葛巾。
海棠
作者：鞏豐
朝代：宋

銜子來東海，仙巢有鳳雛。
華開新棣萼，莟結小茱萸。
富貴天專與，嬌柔韻不粗。
輕盈飛燕趙，韶麗彩鸞吳。
入譜雖千品，傾城但一株。
霧藏雲體魄，霜染雪肌膚。
酒暈欺西子，冰姿笑藐姑。
暖風唇破玉，寒雨淚凝珠。
蝶喜穿油幙，蜂羞賦蜜租。
葉如疎復密，香似有還無。
浄灌岷江錦，濃施禁國朱。
欲眠須客去，佯醉索人扶。
劍外空逢杜，黄州却遇蘇。
已多歸綺繡，唯未入氍毹。
金谷非佳妾，雕陰是醜奴。
自珍紅頰輔，應怪白髭鬚。
照樹呼銀燭，澆叢命玉轤。
有詩曾送別，無力爲噓枯。
尤物空凡馬，芳春過白駒。
尚憑花藻鑒，摘句已成圖。
湖嶺下十里是爲湆澹灘行者多至此捨舟
作者：鞏豐
朝代：宋

急流方了又高岡，日永周旋未覺忙。
壁上字多知店老，嶺邊松茂喜車涼。
叢叢亂篠承欹石，帖帖新荷戀小塘。
湆澹惡灘應笑我，爲虞魚腹犯羊腸。
炊熟日有愴松楸
作者：鞏豐
朝代：宋

小樓吹斷玉笙哀，春半餘寒去復來。
五歲不澆墳土上，望江心折刺桐開。
爲舉子時所用方硯小童滌之誤傷其左角
作者：鞏豐
朝代：宋

巾箱硯子何處得，溪翁用作待魚石。
博時不費杖頭錢，遂入余家掌文墨。
父祖相傳晚畀予，自幼相隨真莫逆。
七星象斗隠約明，一口如池方寸窄。
憶曾携入對集英，僅畢春秋二三策。
後來隨宦落江湖，同上武昌題赤壁。
定交首尾三十所，晏子狐裘虞老屐。
村童唐突豈偶然，一角微傷真可惜。
大禹圭璽猶缺殘，因損不妨成友益。
靈光一殿亦偶存，小物本來甘棄擲。
贊經禆史則已多，論議失中天賜謫。
敬追子産謝叔向，息黥補劓全吾璧。
翠微亭
作者：鞏豐
朝代：宋

行迹年來到處希，獨於巖壑有深期。
鵝溪道士能相屬，請和空山木落詩。
翠蛟亭泉出天柱之趾將至洞霄門數折下墜方春盛時如蛟飲澗亭當木石最奇處舊取東坡詩語名以舞翠客謂不若直名翠蛟爲不費答知宮事王君思明欣改之爲賦一首
作者：鞏豐
朝代：宋

木石相因依，妙處在得水。
遇其相合時，澗蹙水多止。
巍巍天柱峯，雙洞空無底。
怪石抱川迴，灌木參天起。
青蛟走玉骨，玄脈貫石髓。
屈折暫得伸，掀舞如掉尾。
亭成自何年，不陋亦不侈。
秋深泉少縮，亭影照清泚。
忽遇水飛流，亭在銀濤裏。
愁蛟捲亭去，相距不盈咫。
一落墜兩谼，力竭勢方已。
終疑入江湖，赴海日千里。
昨夜山雨豪，梧竹盡風靡。
轟雷與石鬭，蛟怒幾欲死。
吾亭方宴然，清曉見窗几。
因携一樽來，與客相料理。
剩擬畫將歸，題詩却留此。
芋洋嶺背聞雨聲滿山細聽林上槁葉風過之相戛擊而成音後先疏數中節清絕難狀篷籠夜雨未足爲奇
作者：鞏豐
朝代：宋

日未出扶桑，雲猶屯海嶽。
宛是欲雨時，朝陰凜巖壑。
霜林亂葉多，荏苒乾未落。
颯颯滿空山，細聽微雨作。
一葉初自吟，萬葉競相謔。
就彼最高枝，相摩應宮角。
燥響欲相憑，風來能領略。
須臾不聞風，但聽雨索索。
是雨亦無奇，如雨乃可樂。
風停葉靜時，雨從何處著。
霜野物聲乾，終带塵土濁。
篷音非出虛，瓢音太傷朴。
得似此聲清，瀟灑過笙鶴。
天籟者非耶，夔襄不能學。
詠豫章蕉葉素扇
作者：鞏豐
朝代：宋

寶月乘鸞空復情，頗嫌携重愛携輕。
犀皮赤柄終傷俗，細骨洪蕉竟入清。
格調不殊蒲處士，工夫全藉楮先生。
文饒空賦桐花鳳，絢麗虛成畫史名。
迎暉亭
作者：鞏豐
朝代：宋

我來將值日午時，千峰照耀碧玻璃。
集賢村前俯列屋，寶林木石呈幽姿。
人言可比雙徑雄，勝處乃在阿堵中。
崇崗層嶂屹亭在，似約老眼來窺東。
日出烏鳥飛，日入牛羊下。
再遊當與夸父期，不用山僧遠迎迓。
送湯麟之秀才往漢東從徐省元教授學詩
作者：鞏豐
朝代：宋

士遊鄉校間，如舟試津浦。
所見小溪山，未見大島嶼。
一旦遠游學，如舟涉江湖。
所見寖以廣，變怪驚龍魚。
人生本自有丘壑，陋巷棲遲窮亦樂。
何必三江暨五湖，始助胸中疆界拓。
我言隨寓耳目移，馬遷所以游會稽。
向令俯僂但京國，未必大放雄深詞。
君今濯秀雙溪水，下語不凡真可喜。
若使循爲舉子文，定自棘門兒戲耳。
古來妙技如屠龍，不療饑餒徒爲工。
不如高科取富貴，如一棗葉持鍼鋒。
挾冊將遊隨子國，親賢況是諸侯客。
曾將好手冠南宮，行當闊步趨文石。
奮飛欲往氣莫降，蒹葭莽莽天雨霜。
揚瀾左蠡吞九澤，大孤小孤插長江。
請停詩筆莫容易，大義聯翩且周禮。
路途千里負笈人，併以經塗相指似。
離建
作者：鞏豐
朝代：宋

旅中多得早朝晴，野潤衣襟苦未清。
時時數點雨猶落，隠隠一聲雷不驚。
山入夏來差覺老，花從春去久無情。
長汀又涉來時路，麥隴桑村小問程。
雪汀見二鷗三鵲對立
作者：鞏豐
朝代：宋

二鷗三鵲羽毛鮮，立在方沙更可憐。
全似爛柯棋勢裏，白棋初讓黑棋先。
題阮孚墓
作者：鞏豐
朝代：宋

千古高風挽不回，故山花落又花開。
莫欺亭畔蒼蒼蘚，曾印高人屐齒來。
桂枝香
作者：鞠华翁
朝代：宋
体裁：词

丁丁起处。
在纵牧九京，经烧残树。
时见鸟鸢饥噪，鸺鶹妖呼。
数间老屋团荒堵。
算何人、瓣香来注。
淡烟斜照，闲花野棠，杳杳年度。
世事几、番云覆雨，独此道嫌人，抛弃尘土。
眼里长青，谁也解如山否。
三三五五骑牛伴，望前村、吹笛归去。
柳青梨白，春浓月淡，蹋歌椎鼓。
桂枝香（过溧水感羊角哀左伯桃遗事）
作者：鞠华翁
朝代：宋
体裁：词

丁丁起处。在纵牧九京，经烧残树。时见鸟鸢饥噪，鸺鹠妖呼。数间老屋团荒堵。算何人、瓣香来注。淡烟斜照，闲花野棠，杳杳年度。世事几、番云覆雨，独此道嫌人，抛弃尘土。眼里长青，谁也解如山否。三三五五骑牛伴，望前村、吹笛归去。柳青梨白，春浓月淡，蹋歌椎鼓。
绮寮怨
作者：鞠华翁
朝代：宋
体裁：词

又见花阴如水，两心犹未平。
正坐久、主客成三，空无语、影落秋枰。
千年人间事业，垂成处、一著容易倾。
便解围、小住何妨，机锋在，瞬息天又明。
甚似汉吴对营。
纷纷不了，孤光照彻连城。
又似残星，向零落，有馀情。
姮娥笑人迟暮，念才力、底须争。
从亏又成。
何人正听隔壁声。
绮寮怨·又见花阴如水
作者：鞠华翁
朝代：宋

又见花阴如水，两心犹未平。
正坐久、主客成三，空无语、影落秋枰。
千年人间事业，垂成处、一着容易倾。
便解围、小住何妨，机锋在，瞬息天又明。
甚似汉吴对营。
纷纷不了，孤光照彻连城。
又似残星，向零落，有馀情。
姮娥笑人迟暮，念才力、底须争。
从亏又成。
何人正听隔壁声。
绮寮怨·月下残棋
作者：鞠华翁
朝代：宋

又见花阴如水，两心犹未平。正坐久、主客成三，空无语、影落楸枰。千年人间事业，垂成处、一著容易倾。便解围、小住何妨，机锋在，瞬息天又明。甚似汉吴对营。纷纷不了，孤光照彻连城。又似残星，向零落，有馀情。姮娥笑人迟暮，念才力、底须争。从亏又成。何人正听隔壁声。
桂枝香
作者：鞠華翁
朝代：宋

丁丁起處。在縱牧九京，經燒殘樹。時見鳥鳶飢噪，鵂鶹妖呼。數間老屋團荒堵。算何人、瓣香來注。淡煙斜照，閒花野棠，杳杳年度。世事幾、番雲覆雨，獨此道嫌人，拋棄塵土。眼裡長青，誰也解如山否。三三五五騎牛伴，望前村、吹笛歸去。柳青梨白，春濃月淡，蹋歌椎鼓。
峴山
作者：韋不伐
朝代：宋

羊公民愛深，原叔復善政。
緝祠流聲詩，才德交輝映。
句·其一
作者：韋奇
朝代：宋

撥灰煨芋子，带溼爇松枝。
句·其七
作者：韋奇
朝代：宋

黄犢拖犁倦，青帘說酒清。
句·其三
作者：韋奇
朝代：宋

敗壁蝸黏篆，空階蚓結樓。
句·其二
作者：韋奇
朝代：宋

林缺添松補，籬疏倩菊遮。
句·其五
作者：韋奇
朝代：宋

野黑雞聲顫，林深燐火明。
句·其八
作者：韋奇
朝代：宋

山風噓冷信，簷溜管離情。
句·其六
作者：韋奇
朝代：宋

病多諳藥性，吟苦識詩情。
句·其四
作者：韋奇
朝代：宋

窗破入雲氣，林疏漏月痕。
題倪文昌玉湖書院
作者：韋奇
朝代：宋

齊齋老子今安在，一去人間餘廿載。
白衣蒼狗幾千回，惟有溪山長不改。
吳興勝概誇玉湖，鵝溪一幅玄暉圖。
天光上下渺無極，寒玉倒浸清冰壺。
晴波萬頃瑩如洗，一卷石向波心起。
先生具眼此結廬，收拾溪山入詩裏。
漁人艇子時往還，笭箵擲下前溪灣。
一聲欸乃水天碧，回頭却羨沙鳥閑。
樓高望極情思遠，前揖衡山後蒼弁。
陌頭楊柳幾春風，當年曾識齊齋面。
我今懷古心悠悠，古人不見今人愁。
夕陽收盡暝烟浮，扁舟載月歸來休。
寄魏菊莊慶之
作者：韋居安
朝代：宋

一莊純種菊，此地著詩仙。
再世陶元亮，三生魏仲先。
餐英知正味，飲水得長年。
每見君吟稿，予懷亦灑然。
悼亡女
作者：韋居安
朝代：宋

視死如歸不受污，今無彤管爲伊書。
倉皇父子終天訣，菱角塘邊孔氏居。
摸魚兒
作者：韋居安
朝代：宋

繞苕城、水平坡渺，雙明遙睇無際。就中惟有魚灣好，佔得西關佳致。楊柳外、羨泛宅浮家，當日元真子。溪山信美。嘆陳跡猶存，前賢已往，誰會景中意。蕭閒甚，築屋三間近水。汀洲香泛蘭芷。清風明月知多少，肯滯軟紅塵裡。垂釣餌。這春水生時，剩有桃花鱖。煩襟淨洗。待辦取輕蓑，來分半席，相對弄清泚。
景定壬戌冬得數椽于城南慈感渡側詢之故老云距賈耘老舊址不遠因作五言八句
作者：韋居安
朝代：宋

卜居求靜處，喜傍碧溪灣。
隔岸高低柳，當軒遠近山。
天開圖畫久，人共水雲閒。
聞說賈耘老，舊曾居此間。
和陶弼思柳亭韻
作者：韋旻
朝代：宋

白雲靉靉結相緣，半夜鏌鋣舞醉仙。
五百年來得書記，羅洪溪畔浴沂年。
虞美人
作者：韋能謙
朝代：宋

風清日晚溪橋路。綠暗搖殘雨。閒亭小立望溪山。畫出明湖深秀、水雲間。漫郎疏懶非真吏。欲去無深計。功名英雋滿凌煙。省事應須速上、五湖船。
題常樂寺五雲堂
作者：韋謙
朝代：宋

吾匠慕先哲，至理皆融通。
一法果有至，五雲凝在空。
講香侵棐几，夜月鎖簾櫳。
弋者何須預，冥冥出塞鴻。
浪淘沙
作者：韓
朝代：宋

莫上玉樓看。花雨斑斑。四垂羅幕護朝寒。燕子不知人去也，飛認闌干。回首幾關山。後會應難。相逢祗有夢魂間。可奈夢隨春漏短，不到江南。
浪淘沙
作者：韓
朝代：宋

裙色草初青。鴨綠波輕。試花霏雨溼春晴。三十六梯人不到，獨喚瑤箏。艇子憶逢迎。依舊多情。朱門只合鎖娉婷。卻逐綵鸞歸去路，香陌春城。
寄岳陽劉從事
作者：韓丕
朝代：宋

秋來憶故人，寓目臨大野。
遠近聞清商，依稀奏豳雅。
經霜樹半紅，無風葉自下。
一片洞庭心，聊憑塞鴻寫。
禁林讌會之什
作者：韓丕
朝代：宋

鼇宮明麗倚春寒，讌會羣仙喜縱觀。
聖作照臨新日月，御書飛動集龍鸞。
綺談雅似聞天樂，瓊夜香勝飲露盤。
坐久杳同玄圃外，吟餘飄若碧雲端。
演綸視草微才怯，□□□□霈澤寬。
因想前賢倍知幸，多云遭值太平難。
菊
作者：韓丕
朝代：宋

造化功夫異異端，自緣開晚少人看。
若教總似陶潛眼，肯向芳春賞牡丹。
南鄉子
作者：韓世忠
朝代：宋

人有幾何般。富貴榮華總是閒。自古英雄都如夢，為官。寶玉妻男宿業纏。年邁衰殘。鬢髮蒼浪骨髓乾。不道山林有好處，貪歡。只恐痴迷誤了賢。
奉詔討范汝爲過寧德西陂訪阮大成
作者：韓世忠
朝代：宋

萬頃琉璃到底清，寒光不動海門平。
鑑開波面一天凈，虹吸潮頭萬里聲。
吹斷海風漁笛遠，載歸秋月落帆輕。
芍陂曾上孤舟看，何似今朝雙眼明。
臨江仙
作者：韓世忠
朝代：宋

冬看山林蕭疏淨，春來地潤花濃。少年衰老與山同。世間爭名利，富貴與貧窮。榮貴非幹長生藥，清閒是不死門風。勸君識取主人公。單方只一味，盡在不言中。
題雲居壁
作者：韓世忠
朝代：宋

芒鞋行杖是生涯，老鬢今年玩物華。
爲愛雲居松檜好，不須更看牡丹花。
題白雲巖
作者：韓京
朝代：宋

良辰尋勝到禪關，盡日澄懷水石間。
白酒黄花聊自若，盛遊何必羨龍山。
梅花坡
作者：韓伯修
朝代：宋

休問桃源路，尋梅蹔往還。
梅花有知己，何必定湖山。
洪山
作者：韓伯修
朝代：宋

壁立東南第一峯，問知名道葛仙翁。
丹砂竈逼雲頭近，玉井泉流海眼通。
六字籀文天篆刻，數間洞屋石帡幪。
我來整屐層巔上，無數羣山立下風。
聚八仙花歌贈江淮肥遯子
作者：韓似山
朝代：宋

春皇自厭花多紅，欲得花顔如玉容。
春皇青女深相得，先教臉似秋霜色。
乃有雪月供光、星榆獻白，斗量銀漢琉璃濕。
人間美玉搗作灰，荆山崑山鬼神泣。
天上有人名玉女，投壺之外能爲絮。
姑射神人會種花，先須此物爲根芽。
天罅地竅掏精碎，蟾身璃領輸光華。
其時正值天地交，二氣上下陰陽調。
此花孕育得其正，其間邪氣無纖毫。
所以其色爲正色，出乎其類拔其萃。
一如君子有諸內，晬然其色見乎外。
三月將盡四月前，百花開盡春蕭然。
揚州日暖花開未，春風不動花房閉。
仙掌秋高玉露濃，蛟人泣下真珠淚。
黄鸝本是花間客，啼盡好聲求不得。
春皇費盡養花心，春風使盡開花力。
春歸鶑老花始開，誰人放出深闌來。
唐家天子太平君不見揚州后土惜瓊花，鬼神守護祝史誇。
要令天下頌無雙，掉頭不住君王家。
支流遠自靈源至，顔色雖同別名氏。
風流晚宿蝴蝶圍，環珮曉聚仙人戲。
仙人已往今無蹤，身在花枝窈窕中。
似聞飲中之八仙，飄飄豪氣摩蒼穹。
身雖可滅名不窮，魂交心與之死靡。
携化爲嘉卉，促膝圍春風。
請以此詩付守圃，以告游子歸去無匆匆。
岳王墓
作者：韓信同
朝代：宋

妖星隳地芒角赤，龍劍悲吼風蕭瑟。
中原王氣挽不回，將軍一死鴻毛擲。
秦家小兒真戲劇，播弄造化摇樞極。
指讎爲親忠且逆，隻手上遮天眼碧。
九重茫茫隔天日，無由下燭臣愚直。
臣愚萬死不足惜，國恥未湔猶憤激。
古墳埋冤血空瀝，西風年年土花蝕。
我恐精忠埋不得，白日英魂土中泣。
請將衰骨斵苔痕，獻作吾皇補天石。
棋盤仙迹
作者：韓信同
朝代：宋

唐山絕頂棋盤石，戲局流傳名自昔。
殷勤細問白髪翁，云是仙人曾對奕。
苔封石磴不敢移，竹引清風時拂拭。
箇中黑白子不留，想是仙童爲收拾。
又不聞樵採之人王子質，邂逅仙人執手談，贏輸未决藏機密。
貪看柯爛不知時，少憩山中方七日。
誰識囊中日月長，歸來塵世無相識。
翠屏霽雪
作者：韓信同
朝代：宋

寒林靜對展翠屏，六花粧點風景清。
四山簇簇瓊瑶樹，恍然照映芝蘭庭。
寒生晴光色爍爍，含輝照耀銀海明。
巉岩石化崑山玉，負暄猿猱出深谷。
可憐不老山白頭，梅萼藏春暗香馥。
紫陽留讖歌翠寒，中有玉人在其間。
道傳前聖發未發，教開來學難亦難。
豁然胸次冰雪釋，白照紅日上團團。
蓬萊飛峰
作者：韓信同
朝代：宋

海上神山名自昔，來去隨潮無定迹。
天人俯覽念虛浮，六鰲頂戴窮神力。
群仙貝闕蕊珠宮，多種瑶芝瓊草碧。
依然根著不堅牢，飛入石堂作南壁。
螺紋蠣迹石龍存，雲氣隨潮時雨濕。
仙風颯爽生羽翰，招納霓裳羽衣客。
試登絕頂望五湖，高樓洞天纔咫尺。
藥爐灰冷多登真，九轉丹成人未識。
雲間鶴迹託來篇，王鄧真人久相憶。
雙柱擎天
作者：韓信同
朝代：宋

白鶴岧嶢枕江曲，接岫連峰衍林麓。
石堂峻峭萬山雄，擁翠亭亭多喬木。
雙撐石柱峙東南，勢力擎天名不俗。
鍾英特産棟梁材，不墜簪纓美如玉。
左接蓬萊右洞天，峰前水带縈九曲。
依然幻出武陵源，擬就峰傍新卜築。
鶴歸錯認華表存，應笑世人枉追逐。
和崔象之紫菊
作者：韓億
朝代：宋

紫菊披香碎曉霞，年年霜晚賞奇葩。
嘉名自合開仙府，麗色何妨奪錦砂。
雨徑蕭疏凌蘚暈，露叢芬馥敵蘭芽。
孤標只取當筵重，不似尋常泛酒花。
洋州
作者：韓億
朝代：宋

梁州鄰左右洋川，氣候融融別是天。
地僻過冬稀見雁，箐深初夏已聞蟬。
鄉風與蜀微相似，驛路見秦舊接連。
駱谷轉山圍境內，漢江奔浪繞城邊。
展開步障蘩花地，畫出棋枰早稻田。
遠寺徑危攢迸筍，後園池冷軟飛泉。
秋深滿院芭蕉雨，晚色臨軒薜荔煙。
南浦採蒲當凜冽，西溪踏石向暄妍。
夕陽道觀鳴鐘鼓，夜月人家奏管絃。
楊柳影中沽酒市，芰荷香裏釣魚船。
珍禽聽久名難辨，新果嘗餘味更全。
野渡潮平分淺瀨，羣樓雲散露高巔。
喧闐鼓吹迎神社，狼籍杯盤送客筵。
慈竹清筠霜鬭膩，海棠堆艷火爭燃。
蒼崖險峻應藏虎，碧洞陰深恐隠僊。
妓女從游持翠蓋，士流尋勝擘香箋。
戚姬廟宇青蕪沒，和相詩碑綠蘚沿。
三縣俗淳宜靜理，兩衙事簡可閒眠。
紛華度歲他鄉外，幽趣終朝在眼前。
不爲近頒明詔下，及瓜情願滿三年。
重九席上觀金鈴菊
作者：韓億
朝代：宋

黄金綴菊鈴，兖地獨馳名。
細蘂浮杯雅，香筩貯露清。
風休沈夜警，雨碎入寒聲。
自此傳仙種，秋芳冠玉京。
吉祥寺
作者：韓元傑
朝代：宋

黄塵久厭市朝夢，青蒻已孤鷗鷺盟。
誰解携琴來此宿，夜深隨意寫江聲。
夜歸
作者：韓兼山
朝代：宋

西風淅淅吹荷衣，家在蘆花深夜歸。
明月滿江人不見，白鷗雙立釣魚磯。
贈佛印禪師
作者：韓宗古
朝代：宋

雲居古道場，縹緲若化土。
西有卧龍洞，傳聞結庵住。
曉日射寒巖，翠光入窗戶。
送程給事知越州
作者：韓宗古
朝代：宋

東渡吳江景氣清，拂雲樓閣會稽城。
乍辭青瑣雙旌擁，重駕朱轓駟馬迎。
應笑買臣夸郡邸，還同嚴助厭承明。
茂林脩竹山陰地，何日陪公載酒行。
句
作者：韓宗彥
朝代：宋

凝峰畫旛轉，交鍛彩支繁。
句
作者：韓宗恕
朝代：宋

若使漢廷重用賦，子虛應恨不同年。
醉眠亭三首·其一
作者：韓宗文
朝代：宋

萬慮中來攪不眠，醉時一覺自陶然。
冥冥固已忘天地，豈向杯中覓聖賢。
醉眠亭三首·其三
作者：韓宗文
朝代：宋

昔有遺賢世所憐，滄浪亭下醉時眠。
松江變酒終難待，却對殘燈理短編。
醉眠亭三首·其二
作者：韓宗文
朝代：宋

得酒休論飲得仙，醉中遺物爲神全。
世閒反覆無窮事，吏部難忘抱甕眠。
又和謝景初韵
作者：韓宗道
朝代：宋

萧洒叢祠古道旁，偶來乘興興何長。
珊珊翠竹寒成韵，苒苒紅蕖細度香。
雲暗塵頭雲雨急，風來水面葛衣凉。
天涯一笑良難得，預借驪歌送別觴。
和吳中復游海雲寺
作者：韓宗道
朝代：宋

茂林修竹翠煙收，寺枕清江江上頭。
好馬啼春知客恨，落花浮水近人流。
政閒不廢登臨賞，意適真成汗漫遊。
紫陌紅塵歸路遠，夕陽回首重遲留。
江瀆泛舟次吳中復韵
作者：韓宗道
朝代：宋

綠錦池塘藻荇芳，拏舟清泛水風凉。
千珠翠颭圓荷雨，百和交銷寶篆香。
暫駐旌麾開燕豆，只憑談笑樂杯觴。
留連晚景殊多適，無奈黄昏送夕陽。
句
作者：韓履常
朝代：宋

李門弟子饒門友，渭水年齡泗水心。
韓漳州書報徹上人亡因寄二絕·一
作者：韓岊
朝代：宋

早歲京華聽越吟，聞君江海分逾深。
他時若寫蘭亭會，莫畫高僧支道林。
練裙带中詩·其一
作者：韓希孟
朝代：宋

我質本瑚璉，宗廟供蘋蘩。
一朝嬰禍難，失身戎馬間。
寧當血刃死，不作衽席完。
漢上有王猛，江南無謝安。
長號赴洪水，激烈摧心肝。
練裙带中詩·其二
作者：韓希孟
朝代：宋

宋未有天下，堅正臣禮秉。
開國百戰功，每陣惟雄整。
及侍周幼主，臣心常烱烱。
帝曰卿北伐，山戎今有警。
死狗莫擊尾，此行當繫頸。
即日辭陛下，盡敵心欲逞。
陳橋忽兵變，不得守箕潁。
禪讓法堯舜，民物普安靜。
有國三百年，仁義道馳騁。
未改祖宗法，天胡肆大眚。
細思天地理，中有幸不幸。
天果喪中原，大似裂冠衽。
君誠不獨活，臣實無魏丙。
失人焉得人，垂戒嘗耿耿。
江南無謝安，塞北有王猛。
所以戎馬來，飛渡巴陵境。
大江限南北，今此一舴艋。
本期固封疆，誰謂如畫餠。
烈火燎昆岡，不辨金玉礦。
妾本良家子，性僻守孤梗。
嫁與尚書兒，銜署紫蘭省。
直以才德合，不棄宿瘤癭。
初結合歡带，誓比日月昺。
鴛鴦會雙飛，比目願長並。
豈期金石堅，化作桑榆景。
旄頭勢正然，蚩尤氣先屏。
不意風馬牛，復及此燕郢。
一方遭劫虜，六族死俄頃。
退鷁落迅風，孤鸞弔空影。
簪堅折白玉，瓶沉斷青綆。
一死空冥府，憂心長炳炳。
意堅志不移，改邑不改井。
我本瑚璉器，安肯作溺皿。
志節匪轉石，氣噎如吞鯁。
不作爝火燃，願爲死灰冷。
貪生念麴蛾，乞憐羞虎穽。
借此清江水，葬我全首領。
皇天如有知，定作血面請。
願魂化精衛，填海使成嶺。
董鳳山
作者：韓常卿
朝代：宋

丹竈棋盤去不收，未知蹤跡爲誰留。
烟霞空鎖樵人徑，松檜重陰古寺樓。
怪木化龍雲雨夜，碧波涵月鏡潭秋。
遼東夢斷無歸鶴，山自嵯峨水自流。
浣溪沙
作者：韓彥古
朝代：宋

一縷金香永夜清。殘編未掩古琴橫。繡衾寒擁寶缺明。坐聽竹風敲石磴，旋傾花水漱春酲。落梅和雨打簾聲。
題大智院明月巢
作者：韓彥古
朝代：宋

清風去無塵，白雲來無心。
一笑玉溪上，落花流水深。
高宗皇帝輓詞·其一
作者：韓彥質
朝代：宋

大曆開真主，羣雄控六飛。
山河千載業，天地一戎衣。
復古邊疆定，銷兵聖母歸。
依然興禮樂，文武徧郊畿。
高宗皇帝輓詞·其三
作者：韓彥質
朝代：宋

八秩歸希有，三靈感具衣。
鼎湖龍已遠，汾水雁空飛。
羽衛愁無色，風雲慘不暉。
惟餘功與德，千古歎巍巍。
高宗皇帝輓詞·其二
作者：韓彥質
朝代：宋

爲物聊經世，本無黄屋心。
重明得傳器，大業若遺簪。
典冊褒崇極，庭闈孝養深。
昊天歸德報，不使二毛侵。
句
作者：韓忠彥
朝代：宋

風開笑頰輕桃艷，雨带啼痕白玉容。
蝶舞只疑殘雪壓，月明惟覺異香濃。
題江干初雪圖
作者：韓忠彥
朝代：宋

諸公當日聚巖廊，半謫南荒半已亡。
唯有紫樞黄閣老，再開圖畫看瀟湘。
駕幸太學
作者：韓忠彥
朝代：宋

恢崇儒教頓生光，天子親來幸上庠。
星弁煌煌環帝座，霜袍密密綴周行。
廟祠稽首尊先聖，書義終篇勸嗣王。
學道深慚非入室，此辰榮事亦升堂。
栽蘭
作者：韓愛山
朝代：宋

不能隨俗辦生涯，剗草栽蘭當理家。
不見西湖林處士，一生受用只梅花。
丁氏宅
作者：韓應
朝代：宋

接竹引山泉，菖陽滿石盆。
秋高松落子，歲久鶴生孫。
古壁寒藤上，前人舊墨存。
平生箕潁興，風度有誰尊。
李介山席上
作者：韓應
朝代：宋

野屋與僧鄰，蕭然隔市塵。
好山晴入戶，幽鳥晚依人。
雨歇竹光潤，風生荷氣新。
故人同此趣，來往日相親。
陳素齋席上
作者：韓應
朝代：宋

自得滄洲趣，門開接釣磯。
江光翻夕照，嵐氣上秋衣。
心苦一官冷，吟多萬事違。
何如明月夜，有客扣林扉。
秋興亭
作者：韓揚
朝代：宋

賈載嘗爲郡，名亭建此邦。
近山連大別，遠水接長江。
待月凭東檻，來薰起北窗。
四時皆有興，秋興獨難降。
洪山
作者：韓晉卿
朝代：宋

壁立東南第一峰，問名知是葛仙翁。
丹砂竈逼雲頭近，玉井泉流海眼通。
六字籀文天篆刻，鼓間洞室石帡幪。
我來整屐層巒上，無數群峰立下風。
崇仁縣後白蓮花
作者：韓曉
朝代：宋

東皇發生無賢愚，祝融長養無枯偏。
一般薰風同芊芊，何獨芙蕖多靚妍。
小荷出水浮青烟，沈郎拋下買春錢。
相看高柄綠又圓，誰家紺幰馳長川。
美人酡顔立幰邊，疑是水府集諸仙。
嚴粧一一皆青鈿，凌波羅襪行蹁躚。
望中娟麗未足憐，別有一種尤天然。
珍珠簾捲水晶軿，不在鉛華施紫綿。
冰肌玉骨妙無前，恍若廣寒墜嬋娟。
層臺細蕊黄最鮮，儼然玉女侍堯天。
揚州盤盂休獨傳，拱手宜推先著鞭。
雖云紅紫難差肩，未必時人眼所便。
一杯勸花且盤旋，慰我天涯塵土緣。
回首水鄉興益堅，鑑湖十里花相連。
無端名利苦縈牽，簿書叢裏將三年。
何當歸去守一廛，月明重上採蓮船。
崇壽院霜鐘雙閣
作者：韓松
朝代：宋

吾聞海上多雲氣，萬狀千形各殊異。
人間亦有亦等奇，二鐘之山蓋其類。
高崖凌空上摩雲，下有巖隙頗幽邃。
料應自古水瀧濯，彈空蜂房懸師鼻。
玲瓏斷續瘦入骨，奇怪嶙峋復蒼翠。
身如抵掌在靈谷，又若謦咳發深隧。
笙竽金石不一音，風浪翻騰隨所寄。
我來天晴江面平，遂得優游訪天秘。
低昂壈坎或欹側，藤蔓盤旋青覆被。
遥知蓬萊隔滄海，毛羽不航人莫至。
歸來困卧小蓬窗，夢想高天三十二。
游大滌假宿鳴玉館成
作者：韓松
朝代：宋

風動歸雲清，日落衆山楚。
重來興彌深，託宿此何所。
浪浪鳴玉泉，恍恍對床雨。
夢斷身高低，塵勞深夜語。
游棲真洞
作者：韓松
朝代：宋

黄冠具竹輿，邀我游棲真。
山家雜水樹，野徑橫荆榛。
長松卧蒼蛟，亂石錯紫鱗。
委曲至洞府，積雪開雙門。
結頂寶蓋高，下可容百人。
神仙獨何之，棋局今猶存。
翠子拂不落，衣袖生清芬。
山間局未終，浮世三千春。
安得從之游，一笑凌層雲。
游洞霄宮·其一
作者：韓松
朝代：宋

苔封九鎖碧琅玕，中有仙宮玉佩寒。
閶闔忽聞呼案吏，來乘灝氣跨青鸞。
游洞霄宮·其三
作者：韓松
朝代：宋

芒鞋踏明月，入谷聞泉聲。
了知非人間，泠然毛骨輕。
夜投羽士宮，道話留三更。
凌晨訪幽洞，巖穴何崢嶸。
仙凡隔幾塵，無由問霓旌。
舊聞九鎖峰，忽此眼界明。
躋攀不可上，勢與龍虎爭。
憑欄試撫掌，碧甃波紋生。
塵緣苦未斷，世路猶遐征。
題詩來賢巖，歲晚當再行。
游洞霄宮·其二
作者：韓松
朝代：宋

萬木森秋晃碧宮，靈霞棲斷憬晨鐘。
道人志矣黄庭界，心眼驚舊天柱峰。
游洞霄宮·其四
作者：韓松
朝代：宋

玄冥相我作山行，捲却重陰放曉晴。
但見峰巒互扃鎖，不見宮闕隠崢嶸。
雲根洞穴篝燈入，井底波瀾撫掌生。
喚客入山還送客，淙琤猶記石泉聲。
遊洞霄
作者：韓松
朝代：宋

去城十里蔚山川，慾界仙都自古傳。
一□孤撐青突兀，群峰九鎖翠盤旋。
能通玄蓋分精路，未數仇池小有天。
欲洗積年塵土恨，重來大滌訪流泉。
詠迎春黄胖
作者：韓某
朝代：宋

脚踏虛空手弄春，一人頭上要安身。
忽然綫斷兒童手，骨肉都爲陌上塵。
和王舉元柏谷山院
作者：韓標
朝代：宋

附驥遊僧刹，天清曉色開。
園林噴雨過，殿閣踏雲來。
日轉花陰薄，山深磴道迴。
憑欄堪寫望，隴麥翠如堆。
禁苑
作者：韓浩
朝代：宋

星斗疏時禁漏殘，紫泥封後獨凭欄。
露和玉屑金盤冷，月射珠光貝闕寒。
天襯樓臺籠苑外，風吹歌管下雲端。
長卿祇爲長門賦，未識君王際會難。
九月梨花
作者：韓準
朝代：宋

粉膩迷春月滿枝，誤隨秋日弄芳菲。
料應潜作春宵夢，剛被西風不放歸。
浣溪沙
作者：韓準
朝代：宋

瀟灑梧桐幾度秋。鳳凰飛去舊山幽。風景不殊人物換，恨悠悠。衰草遠從煙際合，夕陽空趁水西流。恰好憑樓便回首，怕生愁。
以蜀箋寄弟洎
作者：韓溥
朝代：宋

十樣蠻牋出益州，寄來新自浣溪頭。
老兄得此全無用，助爾添修五鳳樓。
奉揚英公大師詩匠
作者：韓溥
朝代：宋

悟解真空始壯年，兩朝供奉近爐烟。
故鄉夢斷三湘遠，應制詩高四海傳。
晴望野雲生紫閣，夜吟蘭燭滴花牋。
應愁內殿徵書至，恐向東林負昔緣。
六經閣
作者：韓漪
朝代：宋

小樓燈火夜青熒，風撼梧桐客夢驚。
誰家更理琴烏曲，誤聽壁間絲竹聲。
奉親兩載爲民祈蠶作競渡於此以五十六言即事
作者：韓煜
朝代：宋

中巴舊說古刀州，環壁依城水自流。
魚米豈殊京洛在，人民輕向死生不。
我來二載無青眼，心嘆三農空白頭。
修禊何妨書即事，放懷杯酒問田疇。
一剪梅·一翦梅
作者：韓玉
朝代：宋

鏡裡新妝鏡外情。小眉幽恨，淺綠低橫。只怨閒縱繡鞍塵。不道天涯，縈絆歸程。夢裡蘭閨相見驚。玉香花瘦，春豔盈盈。覺來欹枕轉愁人。門外瀟瀟，風雨三更。
上平西·金人捧露盤
作者：韓玉
朝代：宋

折腰勞，彈冠望，縱飛蓬。笑造化、相戲窮通。風帆浪槳，暮成寒角曉樓鍾。暗借霜雪鬢邊來，驚對青銅。蕭閒好，何時遂，門橫水，逕穿松。有無限、杯月襟風。區區個甚，帝堯堂下足夔龍。不如聞早問溪山，高養吾慵。
且坐令
作者：韓玉
朝代：宋

閒院落。誤了清明約。杏花雨過胭脂綽。緊了鞦韆索。鬥草人歸，朱門悄掩，梨花寂寞。書萬紙、恨憑誰託。才封了、又揉卻。冤家何處貪歡樂。引得我心兒惡。怎生全不思量著。那人人情薄。
卜算子
作者：韓玉
朝代：宋

楊柳綠成陰，初過寒食節。門掩金鋪獨自眠，那更逢寒夜。強起立東風，慘慘梨花謝。何事王孫不早歸，寂寞鞦韆月。
太常引
作者：韓玉
朝代：宋

東城歸路水雲間。幾曾放、夢魂閒。何日整歸鞍。又人對、西風憑欄。溫柔情性，繫懷傷感，欲訴訴應難。愁聚兩眉端。又疊起、千山萬山。
太常引
作者：韓玉
朝代：宋

荒山連水水連天。憶曾上、桂江船。風雨過吳川。又卻在、瀟湘岸邊。不堪追念，浪萍蹤跡，虛度夜如年。風外曉鍾傳。尚獨對、殘燈未眠。
感皇恩
作者：韓玉
朝代：宋

遠柳綠含煙，土膏才透。雲海微茫露晴岫。故鄉何在，夢寐草堂溪友。舊時遊賞處，誰攜手。塵世利名，於身何有。老去生涯殢樽酒。小橋流水，一樹雪香瘦。故人今夜月，相思否。
曲江秋
作者：韓玉
朝代：宋

明軒快目。正雨過湘溪，秋來澤國。波面鑑開，山光澱拂，竹聲搖寒玉。鷗鷺戲晚日，芰荷動，香紅蔌。千古興亡意，淒涼揚□舟，望迷南北。彷彿煙籠霧簇。認何處、當年繡轂。沈香花萼事，瀟然傷□，宮殿三十六。忍聽向晚菱歌，依稀猶似新番曲。試與問，如今新蒲細柳，為誰搖綠。
水調歌頭
作者：韓玉
朝代：宋

月裡一枝桂，不付等閒人。昔年霄漢，聞道爭者盡輸君。衣袖天香猶在，風度仙清難老，冰雪瑩無塵。賦才三十倍，論壽八千春。夏庭芝，周室鳳，舜郊麟。豈如今日稱瑞，皇國再生申。聊借濟時霖雨，來種重湖桃李，和氣一番新。尚聞虛黃閣，行看秉洪鈞。
水調歌頭
作者：韓玉
朝代：宋

有美如花客，容飾尚中州。玉京杳渺天際，與別幾經秋。家在金河堤畔，身寄白蘋洲末，南北兩悠悠。休苦話萍梗，清淚已難收。玉壺酒，傾瀲灩，聽君謳。佇雲卻月，新弄一曲洗人憂。同是天涯淪落，何必平生相識，相見且遲留。明日征帆發，風月為君愁。
水調歌頭
作者：韓玉
朝代：宋

重午日過六，靈嶽再生申。丰神英毅，端是天上謫仙人。夙蘊機權才略，早歲來歸明聖，驚聳漢庭臣。言語妙天下，名德冠朝紳。繡衣節，移方面，政如神。九重隆眷倚注，偉業富經綸。聞道山東出相，行拜紫泥飛詔，歸去秉洪鈞。壽蝦自天錫，安用擬莊椿。
水調歌頭
作者：韓玉
朝代：宋

間世真賢出，吉夢兆維熊。玉麟天上謫見，幃薄貫長虹。追念當年籌算，封魏封留勳業，千古事攸同。語云仁者壽，何必喻喬松。嗣天子，乘九五，馭飛龍。分麾契符閫外，憑倚定寰中。由是天才英縱，散入樞庭閒暇，談笑撫兵戎。佇看驕虜靜，金鼎篆元功。
減字木蘭花
作者：韓玉
朝代：宋

香檀素手。緩理新詞來伴酒。音調淒涼。便是無情也斷腸。莫歌楊柳。記得渭城朝雨後。客路茫茫。幾度東風春草長。
滿江紅
作者：韓玉
朝代：宋

正欲登臨，何處好、登臨眺望。君約我、今朝攜酒，古臺同上。風靜秋郊渾似洗，碧空淡覆玻璃盎。夕照外、渺渺萬遙山，開青嶂。龍山事，空追想。風流會，今安往。我勸君一杯，為君高唱。今日謀歡真雅勝，休辭痛飲葡萄浪。縱黃花、明日未凋零，非佳賞。
生查子
作者：韓玉
朝代：宋

裙拖簇石榴，髻綰偏荷葉。頭上短金釵，輕重還相壓。輕顰月入眉，淺笑花生頰。夫婿不風流，取次看承別。
臨江仙
作者：韓玉
朝代：宋

月是銀釭溪是鏡，雲霓與作衣裳。夜寒獨立竹籬傍。妝成那待粉，笑罷自生香。自古佳人多薄命，枉教傲雪凌霜。從來林下異閨房。何須三弄笛，方斷九迴腸。
行香子
作者：韓玉
朝代：宋

一剪梅花，一見銷魂。況溪橋、雪裡前村。香傳細蕊，春透靈根。更水清冷，雲黯淡，月黃昏。幽過溪蘭，清勝山礬。對東風、獨立無言。霜寒塞壘，風淨譙門。聽角聲悲，笛聲怨，恨難論。
西江月
作者：韓玉
朝代：宋

捍撥聲傳酒綠，薔薇面襯宮黃。嬌波斜入鬢雲長。眉與春山一樣。瀟灑不禁疏瘦，低迴猶似思量。換花梨葉晚陰涼。說與三年夢想。
賀新郎
作者：韓玉
朝代：宋

柳外鶯聲碎。晚晴天、東風力軟，嫩寒初退。花底覓春春已去，時見亂紅飛墜。又閒傍、闌干十二。闌外青山煙縹緲，遠連空、愁與眉峰對。凝望處，兩疊翠。鴛鴦結帶靈犀佩。綺屏深、香羅帳小，寶檠燈背。誰謂彩雲和夢斷，青翼阻尋後會。待都把、相思情綴。便做錦書難寫恨，奈菱花、都見人憔悴。那更有，枕痕淚。
賀新郎
作者：韓玉
朝代：宋

睡起簾櫳靜。□金鋪、春幃半卷，寶香菸冷。門外落花風不定。糝糝亂紅堆徑。誰喚做、春愁如病。零亂雲鬟慵梳掠，傍菱花、羞對孤鸞影。情易感，恨難醒。沙邊柳外當時景。記分攜、離筵乍闋，去帆初整。盡舉棹歌和淚聽。雲淡水寒煙暝。空愴望、樓高天迥。猶未歸來何處也，日長時、不念人孤另。書謾寫，雁誰倩。
賀新郎
作者：韓玉
朝代：宋

綽約人如玉。試新妝、嬌黃半綠，漢宮勻注。倚傍小闌閒佇立，翠帶風前似舞。記洛浦、當年儔侶。羅襪塵生香冉冉，料徵鴻、微步凌波女。驚夢斷，楚江曲。春工若見應為主。忍教都、閒亭邃館，冷風淒雨。待把此花都折取。和淚連香寄與。須通道、離情如許。煙水茫茫斜照裡，是騷人、九辨招魂處。千古恨，與誰語。
風入松
作者：韓玉
朝代：宋

柳陰亭院杏梢長。依約巫陽。鳳簫已遠秦樓在，水沈煙暖餘香。臨鏡舞鸞窺沼，倚箏飛雁辭行。醉邊人去自淒涼。淚眼愁腸。斷雲殘雨當年事，到而今、好處難忘。兩袖曉風花陌，一簾夜雨蘭堂。
鷓鴣天
作者：韓玉
朝代：宋

愛日烘晴旬日間。謾邀朋輩為躋攀。無窮望眼無窮恨，不盡長江不盡山。星點點，月團團。倒流河漢入杯盤。飽吟風月三千首，寄與吳姬忍淚看。
鷓鴣天
作者：韓玉
朝代：宋

披拂芝蘭便斷金。頓成南北豈勝任。三年尊酒半生話，千里雲山一寸心。休悵望，莫登臨。夢魂何處不相尋。柔腸欲問愁多少，未比湘江煙水深。
題漠口鋪
作者：韓玉父
朝代：宋

南行踰萬山，復入武陽路。
黎明與雞興，理髮漠口鋪。
旴江在何所，極目烟水暮。
生平良自珍，羞爲浪子婦。
知君非秋胡，强顔且西去。
詩一首
作者：韓琦友
朝代：宋

是非莫問門前客，得失須憑塞上翁。
引取碧油紅旆去，鄴王臺畔醉春風。
句
作者：韓瑨
朝代：宋

已束歸鞍逐去鴻。
句
作者：韓璜
朝代：宋

願爲靖節妃。
采菊
作者：韓竹坡
朝代：宋

擷我百結衣，爲君采東籬。
半日不盈掬，明朝還滿枝。
悠然何處是，千古正如斯。
來燕堂聯句
作者：韓絳
朝代：宋

賢侯謝郡歸，從游樂吾黨。
林泉富餘地，卜築疏陳莽。
是時春正中，來燕音下上。
若賀大厦成，喜留衆賓賞。
得名因談笑，揮墨粲題榜。
所夸賢豪盛，豈止池榭廣。
人心樂且閒，鳥意頡而頏。
吟罇敞花軒，醉枕酣風幌。
輕雲薄藻棟，初日麗珠網。
紅袂生暗香，清絃泛餘響。
林深隠飛蓋，岸曲遲去槳。
波光欄檻明，竹氣衣巾爽。
虛容凉樾入，影與文漣蕩。
晨飈轉綠蕙，夕雨滋膏壤。
嘉辰喜盍朋，命駕期屢往。
觴詠陶淑真，世俗豈吾倣。
得以爲勝游，蕭然散煩想。
公子固好士，世德復可象。
今此大基構，不圖專奉養。
美哉風流存，來葉足師仰。
和范蜀公題蜀中花圖
作者：韓絳
朝代：宋

徑尺千餘朵，矜誇古復今。
錦城春物異，粉面瑞雲深。
賞愛難忘酒，珍奇不費金。
應知色空理，夢幻即懽心。
奉酬宋君見詒之作
作者：韓絳
朝代：宋

非才衰晚玷恩榮，假節西來鎮錦城。
遠慕文翁興舊學，竊希何武見諸生。
銀袍冉冉朝先聖，玉樹森森識衆英。
傳道喜將師席正，尚稱官閥禮爲輕。
復修府學故事
作者：韓絳
朝代：宋

文翁石室已千秋，世有興衰化自流。
賢嶲相望承學粹，朝廷繇此得人優。
太平典禮當傳習，盛際文章正講求。
師友琢磨期不勌，岷峨秀氣與雲浮。
教授秘書見示學館唱酬詩稿輒書累句以謝
作者：韓絳
朝代：宋

兌悅無如會友朋，况多吟咏思飛騰。
塤箎雅正無它間，孔翠光華不自勝。
好事僮兒歌已遠，爭傳牋紙價還增。
羣居豈弟吾儒行，鄒魯風流喜重興。
游鴻慶寺
作者：韓絳
朝代：宋

久旱雨初足，樂游春正深。
喧闐觀士女，清曠入山林。
佛界雲成寶，僧園地布金。
方塘探子石，高閣會賓簪。
沙水通溪白，松筠逐徑陰。
紛華從滿目，幽寂自虛心。
印組端爲累，巖扃得暫尋。
晚風吹綠野，歸騎已駸駸。
答寄堯夫先生
作者：韓絳
朝代：宋

君子志於道，出處非一端。
伊尹負鼎俎，顔淵樂瓢簞。
斯自理適當，匪緣情所安。
超然達者致，邈矣誰可攀。
嗟嗟狂若狷，狥已缺其完。
軒冕死不釋，山林趨不還。
我愛邵夫子，醇氣充見顔。
羣經究彼邃，古史閱而刪。
不爲詭異行，已蹈時俗難。
逃名去其奧，築室伊洛間。
抱業舍仕進，竭心奉親歡。
修竹當環堵，寒流日潺潺。
問誰從之遊，結駟款其關。
茲予久欣慕，欲往良獨艱。
幸君適河內，至此解征鞍。
僚友恃交舊，屈致及門闌。
前迎倒我屣，布席羅雕盤。
高談未一二，長揖忽歸騫。
不意饋雙鯉，剖腴出琅玕。
何以報嘉惠，永懷金與蘭。
聯句
作者：韓絳
朝代：宋

古木含清吹，池上增晚凉。
余懷本達曠，聯此傲羲皇。
孤鷗可與狎，幽岸足以觴。
幸有彭澤酒，堯臣便同永嘉堂。
潘生起爲壽，王子齊陳章。
林端見新月，草際聞寒螿。
照水螢影亂，拂筵蓼花香。
徘徊戀嘉境，坐使歸興忘。
謁仙翁祠書山蓀亭
作者：韓絳
朝代：宋

玉井不可到，玉泉聊可尋。
馬行穿亂石，人語入深林。
川迥沙明色，溪喧谷響音。
我來方六月，雲榭一披襟。
跋文正公手書伯夷頌墨蹟
作者：韓絳
朝代：宋

高賢忠義古今同，手笑遺編法甚工。
寶軸傳家當不朽，追懷餘思凜生風。
踏莎行
作者：韓絳
朝代：宋

嵩嶠雲高，洛川波暖。舉頭喬木森無斷。□□□雨絕風塵，小橋頻過春渠滿。□□離宮，□稜鬥煥。萬家羅綺多遊伴。□□□□自風□，□□是處喧弦管。
送周知監·其一
作者：韓絳
朝代：宋

唐家諭巴蜀，通道至邛僰。
列郡徼西南，夷居半巖壁。
送周知監·其二
作者：韓絳
朝代：宋

土瘠事刀耕，家無終歲蓄。
所資鹽井利，持易他州粟。
題琴臺
作者：韓絳
朝代：宋

車騎擁客安在哉，綺琴何事有遺臺。
當時卒困臨邛辱，異日寧知諭蜀才。
園令官閒多病後，茂陵書奏侈心開。
文章火燄留千古，陳迹猶存尚可哀。
香山寺
作者：韓綜
朝代：宋

信馬盤桓上碧穹，雲埋松翠梵王宮。
老僧細說禪機話，深會菩提色即空。
句·其一
作者：韓縝
朝代：宋

君因未報身何有，且寄扁舟夢想中。
句·其三
作者：韓縝
朝代：宋

劍外吾能說，山川大抵同。
君行在巴徼，民俗半夷風。
火田租賦薄，鹽井歲時豐。
句·其二
作者：韓縝
朝代：宋

唐蒙諭巴蜀，通道至卭僰。
列郡徼西南，夷居半巖壁。
句·其四
作者：韓縝
朝代：宋

地里輿星直，江流漢水通。
崇法寺
作者：韓縝
朝代：宋

久聞雲際山，中有古招提。
新秋喜遠覽，銳意窮攀躋。
出郭值微雨，涼風曉萋萋。
陂陀越大嶺，沙路凈無泥。
野沃稻田秀，耒耜沿溝畦。
登岑復入谷，漸過西山西。
舉首望華屋，雙岸鬰相攜。
虛橋駕煙靄，峻闥排虹霓。
下馬踏危級，褰裳涉修梯。
超然層閣外，仰視穹蒼低。
俯眺亦何有，森森喬木齊。
喧囂從吏語，嘲唽驚禽啼。
既飯復搜討，林間得幽蹊。
巖阿訪靈迹，大士常高棲。
古殿蝕苔蘚，丹青暗塵㙠。
俯身踐危蹬，側足緣深溪。
老樹陰潭黑，風修辭蟬嘶。
懸泉洗陰壁，瑩色如玻瓈。
佳觀誠可戀，遲留懼顛擠。
捫蘿出天險，始免魂神睽。
緩步淩巀嵲，雙旌隨杖藜。
回瞻花雨地，已被煙雲迷。
頓轡下平陸，晴川留馬蹄。
新篁映碧宇，野寺臨長堤。
乘倦駐歸策，荒園步柔荑。
婆娑兩高樹，磊落垂紅離。
汲井漱甘液，拂塵觀舊題。
出門尚斜日，隱隱聞城鼙。
勝概亦陳迹，茫然失端倪。
爲詩記彷彿，吾友無訶詆。
庚子八月八日再遊東山寺
作者：韓縝
朝代：宋

蜀師當日戍黄金，此地由來險阻深。
漾水東流自紆直，泰山北望正嶔崟。
涼風肅物初秋意，膏澤愆期旦晝陰。
同是天涯未歸客，荒煙斜日正登臨。
遊東山寺
作者：韓縝
朝代：宋

久有東林約，因乘暇日游。
眼明初出郭，神王欲凌秋。
野曠鶱孤隼，江清颺遠鷗。
近山青嶂合，多稼綠雲浮。
雞犬聲相接，溝塍水亂流。
度橋喧從騎，環樹轉鳴騶。
問俗驚堯壤，尋僧到沃洲。
深沈開寶闥，磅礴𨋗華輈。
像設嚴珠殿，經聲隱絳幬。
仰看香剎直，徐步畫展廊修。
遇物皆周覽，逢軒即少留。
前庭初顯豁，後徑轉深幽。
野嶺蒼筠麗，霜楓赤葉稠。
隔牆聞好鳥，循沼玩游儵。
翠榦椶纔剝，紅芒稻半收。
凌虛登陛總之，匝境對岑樓。
暗谷藏危棧，平沙際別州。
川原同聚沫，身世劇浮鷗。
回首飄鄉思，臨尊浣客愁。
清閑資善奕，決勝在冥搜。
影動穰直表，風生曲逆籌。
歸鞍不敢緩，斜日照文楸。
遊賈氏南園
作者：韓縝
朝代：宋

江堤楊柳碧毿毿，閑訪名園郡郭南。
壠麥生齊知雨足，海棠開遍覺春酣。
門前幽徑通芳蕙，竹裏虛亭對遠嵐。
風物有情應笑我，不攜歌酒只清談。
蝶戀花
作者：韓縝姬
朝代：宋

香作風光濃著露。正恁雙棲，又遣分飛去。密訴東君應不許。淚波一灑奴衷素。
別葉館伴
作者：韓繳如
朝代：宋

泣涕汍瀾欲別離，此生無復再來期。
漫將寶玉陳深意，莫忘思人見物時。
送周知監
作者：韓繹
朝代：宋

蜀土風景信不好，君之所治兼蠻夷。
山高地仄江水惡，刀耕火種黎民疲。
建炎丞相成國呂忠穆公退老堂詩·其一
作者：韓肖胄
朝代：宋

兩持魁柄輔皇圖，退隱林泉歲再除。
勳烈早推戡難際，精神不減渡江初。
遙知台嶽靈仙窟，雅稱磻溪將相居。
好在先聲震南楚，一堂風月暫躊躇。
建炎丞相成國呂忠穆公退老堂詩·其二
作者：韓肖胄
朝代：宋

煌煌衮繡竚歸周，卜築寧容便退休。
濟上風煙移仿佛，浙東山水占深幽。
清樽□□□□□，□□□□□□□。
□□□□□□□，知公志在復神州。
羅漢寺·其一
作者：韓舜卿
朝代：宋

山陰盛事今寥落，千古風流屬晉陽。
况有林泉當列坐，不須絃管送流觴。
醉揮金椀青春客，自濯塵纓白髮郎。
一笑相看能幾許，却憐馬首路岐長。
羅漢寺·其二
作者：韓舜卿
朝代：宋

天逈雲收霽色空，喬林還遶寺當中。
陰森小徑千重竹，蕭颯虛亭四面風。
暮靄不興山抹黛，夕陽西下水流紅。
自慚怯懦承庥庇，安得民稱幾寸葱。
詩一首
作者：韓退
朝代：宋

山人跨雪精，上便不論程。
嗅地打不動，笑天休始行。
送程給事知越州
作者：韓鐸
朝代：宋

青瑣身榮故國遥，除書催下紫宸朝。
金籝舊學辭仙殿，玉帳新兵擁使橈。
閣上雲山圍畫壁，軍中鼓角戰江潮。
珠璣滿篋群賢什，瓦礫誰收亦謾飄。
岘山
作者：韦不伐
朝代：宋

羊公民爱深，原叔复善政。缉祠流声诗，才德交辉映。
岘山
作者：韦不伐
朝代：宋

羊公民爱深，原叔復善政。
缉祠流声诗，才德交辉映。
句
作者：韦奇
朝代：宋

拨灰煨芋子，带湿爇松枝。林缺添松补，篱疏倩菊遮。败壁蜗黏篆，空阶蚓结楼。窗破入云气，林疏漏月痕。野黑鸡声颤，林深燐火明。病多谙药性，吟苦识诗情。黄犊拖犁倦，青帘说酒清。山风嘘冷信，檐溜管离情。
句
作者：韦奇
朝代：宋

拨灰煨芋子，带溼爇松枝。
句·其一
作者：韦奇
朝代：宋

拨灰煨芋子，带湿爇松枝。
句·其七
作者：韦奇
朝代：宋

黄犊拖犁倦，青帘说酒清。
句·其三
作者：韦奇
朝代：宋

败壁蜗黏篆，空阶蚓结楼。
句·其二
作者：韦奇
朝代：宋

林缺添松补，篱疏倩菊遮。
句·其五
作者：韦奇
朝代：宋

野黑鸡声颤，林深燐火明。
句·其八
作者：韦奇
朝代：宋

山风嘘冷信，檐溜管离情。
句·其六
作者：韦奇
朝代：宋

病多谙药性，吟苦识诗情。
句·其四
作者：韦奇
朝代：宋

窗破入云气，林疏漏月痕。
题倪文昌玉湖书院
作者：韦奇
朝代：宋

齐斋老子今安在，一去人间余廿载。
白衣苍狗几千回，惟有溪山长不改。
吴兴胜概夸玉湖，鹅溪一幅玄晖图。
天光上下渺无极，寒玉倒浸清冰壶。
晴波万顷莹如洗，一卷石向波心起。
先生具眼此结庐，收拾溪山入诗裏。
渔人艇子时往还，笭箵掷下前溪湾。
一声欸乃水天碧，回头却羡沙鸟闲。
楼高望极情思远，前揖衡山后苍弁。
陌头杨柳几春风，当年曾识齐斋面。
我今怀古心悠悠，古人不见今人愁。
夕阳收尽暝烟浮，扁舟载月归来休。
题倪文昌玉湖书院
作者：韦奇
朝代：宋

齐斋老子今安在，一去人间余廿载。
白衣苍狗几千回，惟有溪山长不改。
吴兴胜概夸玉湖，鹅溪一幅玄晖图。
天光上下渺无极，寒玉倒浸清冰壶。
晴波万顷莹如洗，一卷石向波心起。
先生具眼此结庐，收拾溪山入诗里。
渔人艇子时往还，笭箵掷下前溪湾。
一声欸乃水天碧，回头却羡沙鸟闲。
楼高望极情思远，前揖衡山后苍弁。
陌头杨柳几春风，当年曾识齐斋面。
我今怀古心悠悠，古人不见今人愁。
夕阳收尽暝烟浮，扁舟载月归来休。
题倪文昌玉湖书院
作者：韦奇
朝代：宋

齐斋老子今安在，一去人间馀廿载。白衣苍狗几千回，惟有溪山长不改。吴兴胜概誇玉湖，鹅溪一幅玄晖图。天光上下渺无极，寒玉倒浸清冰壶。晴波万顷瑩如洗，一卷石向波心起。先生具眼此结庐，收拾溪山入诗里。渔人艇子时往还，笭箵掷下前溪湾。一声欸乃水天碧，回头却羡沙鸟闲。楼高望极情思远，前揖衡山后苍弁。陌头杨柳几春风，当年曾识齐斋面。我今怀古心悠悠，古人不见今人愁。夕阳收尽暝烟浮，扁舟载月归来休。
题倪文昌玉湖书院
作者：韦奇
朝代：宋
体裁：古风

齐斋老子今安在，一去人间馀廿载。白衣苍狗几千回，惟有溪山长不改。吴兴胜概誇玉湖，鹅溪一幅玄晖图。天光上下渺无极，寒玉倒浸清冰壶。晴波万顷莹如洗，一卷石向波心起。先生具眼此结庐，收拾溪山入诗里。渔人艇子时往还，笭箵掷下前溪湾。一声欸乃水天碧，回头却羡沙鸟闲。楼高望极情思远，前揖衡山后苍弁。陌头杨柳几春风，当年曾识齐斋面。我今怀古心悠悠，古人不见今人愁。夕阳收尽暝烟浮，扁舟载月归来休。
寄魏菊庄庆之
作者：韦居安
朝代：宋

一庄纯种菊，此地着诗仙。
再世陶元亮，三生魏仲先。
餐英知正味，饮水得长年。
每见君吟稿，予怀亦洒然。
寄魏菊庄庆之
作者：韦居安
朝代：宋

一庄纯种菊，此地著诗仙。再世陶元亮，三生魏仲先。餐英知正味，饮水得长年。每见君吟稿，予怀亦洒然。
悼亡安
作者：韦居安
朝代：宋
体裁：七言绝句

视死如归不受污，今无彤管为伊书。仓皇父子终天诀，菱角塘边孔氏居。
摸鱼儿
作者：韦居安
朝代：宋

绕苕城、水平坡渺，双明遥睇无际。就中惟有鱼湾好，占得西关佳致。杨柳外、羡泛宅浮家，当日元真子。溪山信美。叹陈迹犹存，前贤已往，谁会景中意。
萧闲甚，筑屋三间近水。汀洲香泛兰芷。清风明月知多少，肯滞软红尘里。垂钓饵。这春水生时，胜有桃花鳜。烦襟净洗。待办取轻蓑，来分半席，相对弄清泚。
摸鱼儿·绕苕城、水平坡渺
作者：韦居安
朝代：宋
体裁：词

绕苕城、水平坡渺，双明遥睇无际。就中惟有鱼湾好，占得西关佳致。杨柳外、羡泛宅浮家，当日元真子。溪山信美。叹陈迹犹存，前贤已往，谁会景中意。萧闲甚，筑屋三间近水。汀洲香泛兰芷。清风明月知多少，肯滞软红尘里。垂钓饵。这春水生时，剩有桃花鳜。烦襟净洗。待办取轻蓑，来分半席，相对弄清泚。
景定壬戌冬得数椽于城南慈感渡侧询之故老云距贾耘老旧址不远因作五言八句
作者：韦居安
朝代：宋
体裁：五言律诗

卜居求静处，喜傍碧溪湾。隔岸高低柳，当轩远近山。天开图画久，人共水云閒。闻说贾耘老，旧曾居此间。
门联
作者：韦居安
朝代：宋
体裁：联

历颁岁首三元日；春满城南尺五天。
和陶弼思柳亭韵
作者：韦旻
朝代：宋
体裁：七言绝句

白云叆叆结相缘，半夜镆铘舞醉仙。五百年来得书记，罗洪溪畔浴沂年。
和陶弼思柳亭韵
作者：韦旻
朝代：宋

白云叆叆结相缘，半夜镆锵舞醉仙。
五百年来得书记，罗洪溪畔浴沂年。
虞美人·风清日晚溪桥路
作者：韦能谦
朝代：宋
体裁：词

风清日晚溪桥路。绿暗摇残雨。闲亭小立望溪山。画出明湖深秀、水云间。漫郎疏懒非真吏。欲去无深计。功名英隽满凌烟。省事应须速上、五湖船。
题常乐寺五云堂
作者：韦谦
朝代：宋
体裁：五言律诗

吾匠慕先哲，至理皆融通。一法果有至，五云凝在空。讲香侵棐几，夜月锁帘栊。弋者何须预，冥冥出塞鸿。
长相思·郎恩深
作者：韩
朝代：宋
体裁：词

郎恩深。
妾思深。
祗为恩深便有今。
回纹辜旧吟。
云沈沈。
水沈沈。
一点坚如百炼金。
郎应知妾心。
寄岳阳刘从事
作者：韩丕
朝代：宋
体裁：古风

秋来忆故人，寓目临大野。远近闻清商，依稀奏豳雅。经霜树半红，无风叶自下。一片洞庭心，聊凭塞鸿写。
禁林宴会之什
作者：韩丕
朝代：宋

鳌宫明丽倚春寒，宴会群仙喜纵观。圣作照临新日月，御书飞动集龙鸾。绮谈雅似闻天乐，琼夜香胜饮露盘。坐久杳同玄圃外，吟馀飘若碧云端。演纶视草微才怯，□□□□霈泽宽。因想前贤倍知幸，多云遭值太平难。
禁林讌会之什
作者：韩丕
朝代：宋

鳌宫明丽倚春寒，讌会羣仙喜纵观。
圣作照临新日月，御书飞动集龙鸾。
绮谈雅似闻天乐，琼夜香胜饮露盘。
坐久杳同玄圃外，吟余飘若碧云端。
演纶视草微才怯，□□□□霈泽宽。
因想前贤倍知幸，多云遭值太平难。
菊
作者：韩丕
朝代：宋
体裁：七言绝句

造化功夫异异端，自缘开晚少人看。若教总似陶潜眼，肯向芳春赏牡丹。
临江仙·冬看山林萧疏净
作者：韩世忠
朝代：宋
体裁：词

冬看山林萧疏净，春来地润花浓。少年衰老与山同。世间争名利，富贵与贫穷。荣贵非干长生药，清闲是不死门风。劝君识取主人公。单方只一味，尽在不言中。
南乡子
作者：韩世忠
朝代：宋

人有几何般。富贵荣华总是闲。自古英雄都如梦，为官。宝玉妻男宿业缠。
年迈已衰残。鬓发苍浪骨髓干。不道山林有好处，贪欢。只恐痴迷误了贤。
南乡子
作者：韩世忠
朝代：宋
体裁：词

人有几何般。富贵荣华总是闲。自古英雄都如梦，为官。宝玉妻男宿业缠。年迈衰残。鬓发苍浪骨髓乾。不道山林有好处，贪欢。只恐痴迷误了贤。
南乡子·人有几何般
作者：韩世忠
朝代：宋

人有几何般。
富贵荣华总是闲。
自古英雄都如梦，为官。
宝玉妻男宿业缠。
年迈衰残。
鬓发苍浪骨髓干。
不道山林有好处，贪欢。
只恐痴迷误了贤。
奉诏讨范汝为过宁德西陂访阮大成
作者：韩世忠
朝代：宋

万顷琉璃到底清，寒光不动海门平。鉴开波面一天净，虹吸潮头万里声。吹断海风渔笛远，载归秋月落帆轻。芍陂曾上孤舟看，何似今朝双眼明。
奉诏讨范汝为过宁德西陂访阮大成
作者：韩世忠
朝代：宋

万顷琉璃到底清，寒光不动海门平。
鑑开波面一天凈，虹吸潮头万里声。
吹断海风渔笛远，载归秋月落帆轻。
芍陂曾上孤舟看，何似今朝双眼明。
满江红
作者：韩世忠
朝代：宋
体裁：词

万里长江，淘不尽壮怀秋色。漫说秦宫汉帐，瑶台银阙。长剑倚天氛雾外，宝光挂日烟尘侧！向星辰拍袖整乾坤，消息歇。
龙虎啸，风云泣，千古恨，凭谁说。对山河耿耿，泪沾襟血。汴水夜吹羌管笛，鸾舆步老辽阳幄。把唾壶击碎，问蟾蜍，圆何缺？
题云居壁
作者：韩世忠
朝代：宋
体裁：七言绝句

芒鞋行杖是生涯，老鬓今年玩物华。为爱云居松桧好，不须更看牡丹花。
题白云岩
作者：韩京
朝代：宋
体裁：七言绝句

良辰寻胜到禅关，尽日澄怀水石间。白酒黄花聊自若，盛游何必羡龙山。
题白云岩
作者：韩京
朝代：宋

良辰寻胜到禅阁，尽日澄怀水石间。
白酒黄花聊自若，盛游何必羡龙山。
和崔象之紫菊
作者：韩亿
朝代：宋

紫菊披香碎晓霞，年年霜晚赏奇葩。
嘉名自合开仙府，丽色何妨夺锦砂。
雨径萧疏凌藓晕，露丛芬馥敌兰芽。
孤标只取当筵重，不似寻常泛酒花。
洋州
作者：韩亿
朝代：宋

梁州邻左右洋川，气候融融别是天。地僻过冬稀见雁，箐深初夏已闻蝉。乡风与蜀微相似，驿路见秦旧接连。骆谷转山围境内，汉江奔浪绕城边。展开步障蘩花地，画出棋枰早稻田。远寺径危攒迸笋，后园池冷软飞泉。秋深满院芭蕉雨，晚色临轩薜荔烟。南浦采蒲当凛冽，西溪踏石向暄妍。夕阳道观鸣钟鼓，夜月人家奏管弦。杨柳影中沽酒市，芰荷香里钓鱼船。珍禽听久名难辨，新果尝馀味更全。野渡潮平分浅濑，群楼云散露高巅。喧阗鼓吹迎神社，狼籍杯盘送客筵。慈竹清筠霜斗腻，海棠堆艳火争燃。苍崖险峻应藏虎，碧洞阴深恐隐仙。妓女从游持翠盖，士流寻胜擘香笺。戚姬庙宇青芜没，和相诗碑绿藓沿。三县俗淳宜静理，两衙事简可閒眠。纷华度岁他乡外，幽趣终朝在眼前。不为近颁明诏下，及瓜情愿满三年。
洋州
作者：韩亿
朝代：宋

梁州邻左右洋川，气候融融别是天。
地僻过冬稀见雁，箐深初夏已闻蝉。
乡风与蜀微相似，驿路见秦旧接连。
骆谷转山围境内，汉江奔浪绕城边。
展开步障蘩花地，画出棋枰早稻田。
远寺径危攒迸笋，后园池冷软飞泉。
秋深满院芭蕉雨，晚色临轩薜荔烟。
南浦采蒲当凛冽，西溪踏石向暄妍。
夕阳道观鸣钟鼓，夜月人家奏管絃。
杨柳影中沽酒市，芰荷香裏钓鱼船。
珍禽听久名难辨，新果尝余味更全。
野渡潮平分浅濑，羣楼云散露高巅。
喧阗鼓吹迎神社，狼籍杯盘送客筵。
慈竹清筠霜斗腻，海棠堆艷火争燃。
苍崖险峻应藏虎，碧洞阴深恐隠僊。
妓女从游持翠盖，士流寻胜擘香笺。
戚姬庙宇青芜没，和相诗碑绿藓沿。
三县俗淳宜静理，两衙事简可閒眠。
纷华度岁他乡外，幽趣终朝在眼前。
不为近颁明诏下，及瓜情愿满三年。
重九席上观金铃菊
作者：韩亿
朝代：宋

黄金缀菊铃，兖地独驰名。
细蘂浮杯雅，香筩贮露清。
风休沈夜警，雨碎入寒声。
自此传仙种，秋芳冠玉京。
苏幕遮
作者：韩仙姑
朝代：宋
体裁：词

不忧贫，不念富。
大悟之人，开著波罗铺。
内心真知无价宝，欲识真如，正照菩提路。
贪爱心，须除去。
清静法身，直是堪凭据。
忍辱波罗为妙乐，服了一圆，万病都新愈。
苏幕遮
作者：韩仙姑
朝代：宋

不忧贫，不恋富。大悟之人，开着波罗铺。内有真如无价实，欲识真如，正照菩提路。
贪爱心，须除去。清净法身，直是堪凭据。忍辱波罗为妙药，服了一圆，万病都新愈。
苏幕遮
作者：韩仙姑
朝代：宋
体裁：词

不忧贫，不恋富。大悟之人，开著娑罗铺。内有真如无价宝，欲识真如，正照菩提路。贪爱心，须除去。清净法身，真是堪凭据。忍辱波罗为妙药，服了一圆，万病都新愈。
苏幕遮
作者：韩仙姑
朝代：宋
体裁：词

不忧贫，不恋富。大悟之人，开著波罗铺。内有真知无价宝，欲识真如，正照菩提路。贪爱心，须除去。清净法身，直是堪凭据。忍辱波罗为妙药，服了一圆，万病都新愈。
苏幕遮·不忧贫
作者：韩仙姑
朝代：宋

不忧贫，不念富。
大悟之人，开着波罗铺。
内心真知无价宝，欲识真如，正照菩提路。
贪爱心，须除去。
清静法身，直是堪凭据。
忍辱波罗为妙乐，服了一圆，万病都新愈。
梅花坡
作者：韩伯修
朝代：宋

休问桃源路，寻梅暂往还。梅花有知己，何必定湖山。
梅花坡
作者：韩伯修
朝代：宋

休问桃源路，寻梅蹔往还。
梅花有知己，何必定湖山。
洪山
作者：韩伯修
朝代：宋

壁立东南第一峯，问知名道葛仙翁。
丹砂竈逼云头近，玉井泉流海眼通。
六字籀文天篆刻，数间洞屋石帡幪。
我来整屐层巅上，无数羣山立下风。
洪山
作者：韩伯修
朝代：宋

壁立东南第一峰，问知名道葛仙翁。
丹砂灶逼云头近，玉井泉流海眼通。
六字籀文天篆刻，数间洞屋石帡幪。
我来整屐层巅上，无数群山下风。
聚八仙花歌赠江淮肥遁子
作者：韩似山
朝代：宋

春皇自厌花多红，欲得花颜如玉容。春皇青女深相得，先教脸似秋霜色。乃有雪月供光、星榆献白，斗量银汉琉璃湿。人间美玉捣作灰，荆山昆山鬼神泣。天上有人名玉女，投壶之外能为絮。姑射神人会种花，先须此物为根芽。天罅地窍掏精碎，蟾身璃领输光华。其时正值天地交，二气上下阴阳调。此花孕育得其正，其间邪气无纤毫。所以其色为正色，出乎其类拔其萃。一如君子有诸内，晬然其色见乎外。三月将尽四月前，百花开尽春萧然。扬州日暖花开未，春风不动花房闭。仙掌秋高玉露浓，蛟人泣下真珠泪。黄鹂本是花间客，啼尽好声求不得。春皇费尽养花心，春风使尽开花力。春归莺老花始开，谁人放出深阑来。唐家天子太平君不见扬州后土惜琼花，鬼神守护祝史誇。要令天下颂无双，掉头不住君王家。支流远自灵源至，颜色虽同别名氏。风流晚宿蝴蝶围，环佩晓聚仙人戏。仙人已往今无踪，身在花枝窈窕中。似闻饮中之八仙，飘飘豪气摩苍穹。身虽可灭名不穷，魂交心与之死靡。携化为嘉卉，促膝围春风。请以此诗付守圃，以告游子归去无匆匆。
聚八仙花歌赠江淮肥遁子
作者：韩似山
朝代：宋

春皇自厌花多红，欲得花颜如玉容。
春皇青女深相得，先教脸似秋霜色。
乃有雪有供光、星榆献白，斗量银汉琉璃湿。
人间美玉捣作灰，荆山昆山鬼神泣。
天上有人名玉女，投壶之外能为絮。
姑射神从会种花，先须此物为根芽。
天罅地窍掏精碎，蟾身璃领输光华。
其时正值正地交，二气上下阴阳调。
此花孕育得其正，其间邪气无纖毫。
所以其色为正色，出乎其类拔其萃。
一如君子有诸内，晬然其色见乎外。
三月将尽四月前，百花开尽春肃然。
扬州日暖花开木，春风不动花房闭。
仙掌秋高玉露浓，蛟人泣人真珠泪。
黄鹂本是花间客，啼尽好声求不得。
春皇费尽养花心，春风使尽开花力。
春归莺老花始开，谁人放出深阑来。
唐家天子太平君不见扬州后土惜琼花，鬼神守护祝史夸。
要令天下颂无双，掉头不住君王家。
支流远自灵源至，颜色虽同别名氏。
风流晚宿蝴蝶园，环佩晓聚仙人戏。
仙人已往今无踪，身在花枝窈窕中。
似闻饮中之八仙，飘飘豪气摩苍穹。
身虽可灭名不穷，魂交心与之死靡。
携化为嘉卉，促膝围春风。
请以此诗付守圃，以告游子归去无匆匆。
聚八仙花歌赠江淮肥遯子
作者：韩似山
朝代：宋

春皇自厌花多红，欲得花颜如玉容。
春皇青女深相得，先教脸似秋霜色。
乃有雪月供光、星榆献白，斗量银汉琉璃湿。
人间美玉捣作灰，荆山昆山鬼神泣。
天上有人名玉女，投壶之外能为絮。
姑射神人会种花，先须此物为根芽。
天罅地窍掏精碎，蟾身璃领输光华。
其时正值天地交，二气上下阴阳调。
此花孕育得其正，其间邪气无纤毫。
所以其色为正色，出乎其类拔其萃。
一如君子有诸内，晬然其色见乎外。
三月将尽四月前，百花开尽春萧然。
扬州日暖花开未，春风不动花房闭。
仙掌秋高玉露浓，蛟人泣下真珠泪。
黄鹂本是花间客，啼尽好声求不得。
春皇费尽养花心，春风使尽开花力。
春归鶑老花始开，谁人放出深阑来。
唐家天子太平君不见扬州后土惜琼花，鬼神守护祝史夸。
要令天下颂无双，掉头不住君王家。
支流远自灵源至，颜色虽同别名氏。
风流晚宿蝴蝶围，环佩晓聚仙人戏。
仙人已往今无踪，身在花枝窈窕中。
似闻饮中之八仙，飘飘豪气摩苍穹。
身虽可灭名不穷，魂交心与之死靡。
携化为嘉卉，促膝围春风。
请以此诗付守圃，以告游子归去无匆匆。
双柱擎天
作者：韩信同
朝代：宋

白鹤岧岖枕江曲，接岫连峰衍林麓。
石堂峻峭万山雄，拥翟亭亭多乔木。
双撑石柱峙东南，势力擎天名不俗。
钟英特产栋梁材，不随簪缨美如玉。
左接蓬莱右洞天，峰前水带萦九曲。
依然纪出武陵源，拟就峰傍新卜築。
鹤归错认华表存，应笑世人枉追逐。
双柱擎天
作者：韩信同
朝代：宋
体裁：古风

白鹤岧峣枕江曲，接岫连峰衍林麓。石堂峻峭万山雄，拥翠亭亭多乔木。双撑石柱峙东南，势力擎天名不俗。钟英特产栋梁材，不坠簪缨美如玉。左接蓬莱右洞天，峰前水带萦九曲。依然幻出武陵源，拟就峰傍新卜筑。鹤归错认华表存，应笑世人枉追逐。
岳王墓
作者：韩信同
朝代：宋

妖星隳地芒角赤，龙剑悲吼风萧瑟。
中原王气挽不回，将军一死鸿毛掷。
秦家小儿真戏剧，播弄造化摇枢极。
指雠为亲忠且逆，隻手上遮天眼碧。
九重茫茫隔天日，无由下烛臣愚直。
臣愚万死不足惜，国耻未湔犹愤激。
古坟埋冤血空沥，西风年年土花蚀。
我恐精忠埋不得，白日英魂土中泣。
请将衰骨斵苔痕，献作吾皇补天石。
岳王墓
作者：韩信同
朝代：宋

妖星隳地芒角赤，龙剑悲吼风萧瑟。
中原王气挽不回，将军一死鸿毛掷。
秦空小儿真戏剧，播弄造化摇枢极。
指雌为亲忠且逆，双手上遮天眼碧。
九重茫茫隔天日，无由下烛臣愚直。
臣愚万死不足惜，国耻未湔独愤激。
古坟埋冤血空沥，西风年年土花蚀。
我恐精忠埋不得，白日英魂土中泣。
请将衰骨斲苔痕，献作吾皇补天石。
棋盘仙迹
作者：韩信同
朝代：宋

唐山绝顶棋盘石，戏局流传名自昔。殷勤细问白发翁，云是仙人曾对奕。苔封石磴不敢移，竹引清风时拂拭。个中黑白子不留，想是仙童为收拾。又不闻樵采之人王子质，邂逅仙人执手谈，赢输未决藏机密。贪看柯烂不知时，少憩山中方七日。谁识囊中日月长，归来尘世无相识。
棋盘仙迹
作者：韩信同
朝代：宋

唐山绝顶棋盘石，戏局流传名自昔。
殷勤细问白髪翁，云是仙人曾对奕。
苔封石磴不敢移，竹引清风时拂拭。
箇中黑白子不留，想是仙童为收拾。
又不闻樵采之人王子质，邂逅仙人执手谈，赢输未决藏机密。
贪看柯烂不知时，少憩山中方七日。
谁识囊中日月长，归来尘世无相识。
棋盘仙迹
作者：韩信同
朝代：宋

唐山绝顶棋盘石，戏局流傅名自昔。
仇勒细间白发翁，云是仙人曾对奕。
苔封石灯不敢多，竹引清风时拂试。
个中黑白子不留，想是仙童为收拾。
又不闻樵采之人王子质，邂逅仙人执手谈，
赢轮未决藏机密。贫看柯烂不知时，
少憩山中方七日。谁识囊中日月长，
归来尘世无相识。
沁园春·望紫云翁
作者：韩信同
朝代：宋
体裁：词

望紫云翁，启明在东，长庚在西。但空有寸心，荆州江汉，未能百里，弱水沙黎。菊底秋深，樵边信至，一曲阳春草木知。长吟咏，觉声如韩操，骨似陶诗。不应鬓发能稀。七十寿强如六十耆。想高谈倾坐，风斯下矣，微辞漱物，清且涟漪。谩说磻翁，休夸淇叟，用舍行藏各有时。真修养，有近思家学，字字参芝。
翠屏霁雪
作者：韩信同
朝代：宋

寒林静对屏翠屏，六花庄点风景清。
四川簇簇琼瑶树，恍然照映之兰庭。
寒生晴光色烁烁，含辉照耀银海明。
岣岩石化昆山玉，负喧猿猱出深谷。
可耿不老出白头，梅萼藏春暗香馥。
紫阳留识歌翠寒，中有玉人在其间。
道傅前圣发未发，教开来学难亦难。
豁然胸次冰雪释，白照红日上圃圃。
翠屏霁雪
作者：韩信同
朝代：宋

寒林静对展翠屏，六花妆点风景清。四山簇簇琼瑶树，恍然照映芝兰庭。寒生晴光色烁烁，含辉照耀银海明。巉岩石化昆山玉，负暄猿猱出深谷。可怜不老山白头，梅萼藏春暗香馥。紫阳留谶歌翠寒，中有玉人在其间。道传前圣发未发，教开来学难亦难。豁然胸次冰雪释，白照红日上团团。
翠屏霁雪
作者：韩信同
朝代：宋

寒林静对展翠屏，六花粧点风景清。
四山簇簇琼瑶树，恍然照映芝兰庭。
寒生晴光色烁烁，含辉照耀银海明。
巉岩石化昆山玉，负暄猿猱出深谷。
可怜不老山白头，梅萼藏春暗香馥。
紫阳留谶歌翠寒，中有玉人在其间。
道传前圣发未发，教开来学难亦难。
豁然胸次冰雪释，白照红日上团团。
蓬莱飞峰
作者：韩信同
朝代：宋

海上神仙名自昔，来去随潮无定迹。
天人俯鉴念虚浮，六邦顶戴穷神力。
群仙贝尔蕊珠宫，多种瑶芳琼草碧。
依然根著不坚牢，飞入石堂作南壁。
螺纹蛎迹石龙存，云气随潮时雨湿。
仙风飒爽生羽翰，招纳霓裳羽衣客。
试等绝顶望五湖，高楼洞天才咫尺。
摇炉灰冷多等真，九转丹成人未识。
云间鹤迹托来篇，王郑真人久相忆。
蓬莱飞峰
作者：韩信同
朝代：宋

海上神山名自昔，来去随潮无定迹。
天人俯览念虚浮，六鰲顶戴穷神力。
群仙贝阙蕊珠宫，多种瑶芝琼草碧。
依然根着不坚牢，飞入石堂作南壁。
螺纹蛎迹石龙存，云气随潮时雨湿。
仙风飒爽生羽翰，招纳霓裳羽衣客。
试登绝顶望五湖，高楼洞天纔咫尺。
药炉灰冷多登真，九转丹成人未识。
云间鹤迹託来篇，王邓真人久相忆。
蓬莱飞峰
作者：韩信同
朝代：宋

海上神山名自昔，来去随潮无定迹。天人俯览念虚浮，六鳌顶戴穷神力。群仙贝阙蕊珠宫，多种瑶芝琼草碧。依然根著不坚牢，飞入石堂作南壁。螺纹蛎迹石龙存，云气随潮时雨湿。仙风飒爽生羽翰，招纳霓裳羽衣客。试登绝顶望五湖，高楼洞天才咫尺。药炉灰冷多登真，九转丹成人未识。云间鹤迹托来篇，王邓真人久相忆。
题岳王墓
作者：韩信同
朝代：宋

妖星坠地芒角赤，剑龙悲吼国萧瑟。中原王气挽不回，将军一死如毛掷。秦家小儿真戏剧，播弄造化摇枢极。指雠为亲忠且逆，只手上遮天眼碧。九重茫茫隔天日，无由下烛臣愚直。臣愚万死不足惜，国耻未湔犹愤激。古坟埋冤血空沥，风雨年年土花蚀。我恐精忠埋不得，白日英魂土中泣。请将衰骨斲出荒苔痕，献作吾王补天石。
吉祥寺
作者：韩元杰
朝代：宋
体裁：七言绝句

黄尘久厌市朝梦，青蒻已孤鸥鹭盟。谁解携琴来此宿，夜深随意写江声。
夜归
作者：韩兼山
朝代：宋
体裁：七言绝句

西风淅淅吹荷衣，家在芦花深夜归。明月满江人不见，白鸥双立钓鱼矶。
九月梨花
作者：韩准
朝代：宋
体裁：七言绝句

粉腻迷春月满枝，误随秋日弄芳菲。料应潜作春宵梦，刚被西风不放归。
浣溪沙·潇洒梧桐几度秋
作者：韩准
朝代：宋
体裁：词

潇洒梧桐几度秋。凤凰飞去旧山幽。风景不殊人物换，恨悠悠。衰草远从烟际合，夕阳空趁水西流。恰好凭楼便回首，怕生愁。
苏门山
作者：韩准
朝代：宋
体裁：五言律诗

谁谓江南好，苏门第一流。泉声竹林夜，山色稻花秋。扪石看题咏，临池忆钓游。何时卜归隐，明月载孤舟。
玉漏迟
作者：韩嘉彦
朝代：宋

杏香消散尽，须知自昔，都门春早。燕子来时，绣陌乱铺芳草。惠圃妖桃过雨，弄笑脸、红筛碧沼。深院悄。绿杨巷陌，莺声争巧。
早是赋得多情，更遇酒临花，镇辜欢笑。数曲阑干，故国谩劳凝眺。汉外微云尽处，乱峰镇、一竿修竹。间琅玕，东风泪零多少。
玉漏迟
作者：韩嘉彦
朝代：宋

杏香消散尽，须知自昔，都门春早。燕子来时，绣陌乱铺芳草。蕙圃妖桃过雨，弄笑脸、红筛碧沼。深院悄。绿杨巷陌，莺声争巧。早是赋得多情，更遇酒临花，镇辜欢笑。数曲阑干，故国谩劳凝眺。汉外微云尽处，乱峰锁、一竿修竹。间琅玕，东风泪零多少。
玉漏迟
作者：韩嘉彦
朝代：宋
体裁：词

杏香消散尽，须知自昔，都门春早。燕子来时，绣陌乱铺芳草。蕙圃妖桃过雨，弄笑脸、红筛碧沼。深院悄。绿杨巷陌，莺声争巧。早是赋得多情，更遇酒临花，镇辜欢笑。数曲阑干，故国谩劳凝眺。汉外微云尽处，乱峰锁、一竿残竹。间琅玕，东风泪零多少。
玉漏迟·杏香消散尽
作者：韩嘉彦
朝代：宋
体裁：词

杏香消散尽，须知自昔，都门春早。
燕子来时，绣陌乱铺芳草。
蕙圃妖桃过雨，弄笑脸、红筛碧沼。
深院悄。
绿杨巷陌，莺声争巧。
早是赋得多情，更遇酒临花，镇辜欢笑。
数曲阑干，故国谩劳凝眺。
汉外微云尽处，乱峰锁、一杆修竹。
间琅玕，东风泪零多少。
赠佛印禅师
作者：韩宗古
朝代：宋
体裁：古风

云居古道场，缥缈若化土。西有卧龙洞，传闻结庵住。晓日射寒岩，翠光入窗户。
送程给事知越州
作者：韩宗古
朝代：宋

东渡吴江景气清，拂云楼阁会稽城。
乍辞青琐双旌拥，重驾朱轓驷马迎。
应笑买臣夸郡邸，还同严助厌承明。
茂林修竹山阴地，何日陪公载酒行。
送程给事知越州
作者：韩宗古
朝代：宋

东渡吴江景气清，拂云楼阁会稽城。乍辞青琐双旌拥，重驾朱轓驷马迎。应笑买臣夸郡邸，还同严助厌承明。茂林脩竹山阴地，何日陪公载酒行。
句
作者：韩宗彦
朝代：宋

凝峰画幡转，交锻彩支繁。
句
作者：韩宗彦
朝代：宋

凝峰画旛转，交锻彩支繁。
句
作者：韩宗恕
朝代：宋

若使汉廷重用赋，子虚应恨不同年。
醉眠亭三首
作者：韩宗文
朝代：宋

万虑中来搅不眠，醉时一觉自陶然。冥冥固已忘天地，岂向杯中觅圣贤。得酒休论饮得仙，醉中遗物为神全。世閒反覆无穷事，吏部难忘抱瓮眠。昔有遗贤世所怜，沧浪亭下醉时眠。松江变酒终难待，却对残灯理短编。
醉眠亭三首·其一
作者：韩宗文
朝代：宋
体裁：七言绝句

万虑中来搅不眠，醉时一觉自陶然。冥冥固已忘天地，岂向杯中觅圣贤。
醉眠亭三首·其三
作者：韩宗文
朝代：宋
体裁：七言绝句

昔有遗贤世所怜，沧浪亭下醉时眠。松江变酒终难待，却对残灯理短编。
醉眠亭三首·其二
作者：韩宗文
朝代：宋
体裁：七言绝句

得酒休论饮得仙，醉中遗物为神全。世閒反覆无穷事，吏部难忘抱瓮眠。
又和谢景初韵
作者：韩宗道
朝代：宋
体裁：七言律诗

萧洒丛祠古道旁，偶来乘兴兴何长。珊珊翠竹寒成韵，苒苒红蕖细度香。云暗尘头云雨急，风来水面葛衣凉。天涯一笑良难得，预借骊歌送别觞。
和吴中復游海云寺
作者：韩宗道
朝代：宋
体裁：七言律诗

茂林修竹翠烟收，寺枕清江江上头。好马啼春知客恨，落花浮水近人流。政閒不废登临赏，意适真成汗漫游。紫陌红尘归路远，夕阳回首重迟留。
江渎泛舟次吴中复韵
作者：韩宗道
朝代：宋

绿锦池塘藻荇芳，拿舟清泛水风凉。千珠翠飐圆荷雨，百和交销宝篆香。暂驻旌麾开燕豆，只凭谈笑乐杯觞。留连晚景殊多适，无奈黄昏送夕阳。
江渎泛舟次吴中復韵
作者：韩宗道
朝代：宋

绿锦池塘藻荇芳，拏舟清泛水风凉。
千珠翠飐圆荷雨，百和交销宝篆香。
暂驻旌麾开燕豆，只凭谈笑乐杯觞。
留连晚景殊多适，无奈黄昏送夕阳。
句
作者：韩履常
朝代：宋

李门弟子饶门友，渭水年龄泗水心。
韩漳州书报彻上人亡因寄二绝·其一
作者：韩岊
朝代：宋
体裁：七言绝句

早岁京华听越吟，闻君江海分逾深。他时若写兰亭会，莫画高僧支道林。
西江月·赠刘金坛
作者：韩师厚
朝代：宋

玉貌何劳朱粉，江梅岂类群花。终朝隐几论黄芽。不顾花前月下。冠上星簪北斗，杖头经挂南华。不知何日到仙家。曾许彩鸾同跨。
练裙带中诗
作者：韩希孟
朝代：宋

我质本瑚琏，宗庙供蘋蘩。一朝婴祸难，失身戎马间。宁当血刃死，不作衽席完。汉上有王猛，江南无谢安。长号赴洪水，激烈摧心肝。宋未有天下，坚正臣礼秉。开国百战功，每阵惟雄整。及侍周幼主，臣心常烱烱。帝曰卿北伐，山戎今有警。死狗莫击尾，此行当系颈。即日辞陛下，尽敌心欲逞。陈桥忽兵变，不得守箕颍。禅让法尧舜，民物普安静。有国三百年，仁义道驰骋。未改祖宗法，天胡肆大眚。细思天地理，中有幸不幸。天果丧中原，大似裂冠衽。君诚不独活，臣实无魏丙。失人焉得人，垂戒尝耿耿。江南无谢安，塞北有王猛。所以戎马来，飞渡巴陵境。大江限南北，今此一舴艋。本期固封疆，谁谓如画饼。烈火燎昆冈，不辨金玉矿。妾本良家子，性僻守孤梗。嫁与尚书儿，衔署紫兰省。直以才德合，不弃宿瘤瘿。初结合欢带，誓比日月炳。鸳鸯会双飞，比目愿长并。岂期金石坚，化作桑榆景。旄头势正然，蚩尤气先屏。不意风马牛，复及此燕郢。一方遭劫虏，六族死俄顷。退鹢落迅风，孤鸾吊空影。簪坚折白玉，瓶沉断青绠。一死空冥府，忧心长炳炳。意坚志不移，改邑不改井。我本瑚琏器，安肯作溺皿。志节匪转石，气噎如吞鲠。不作爝火燃，愿为死灰冷。贪生念曲蛾，乞怜羞虎阱。借此清江水，葬我全首领。皇天如有知，定作血面请。愿魂化精卫，填海使成岭。
练裙带中诗·其一
作者：韩希孟
朝代：宋

我质本瑚琏，宗庙供苹蘩。
一朝婴祸难，失身戎马间。
宁当血刃死，不作衽席完。
汉上有王猛，江南无谢安。
长号赴洪水，激烈摧心肝。
练裙带中诗·其一
作者：韩希孟
朝代：宋

我质本瑚琏，宗庙供蘋蘩。一朝婴祸难，失身戎马间。宁当血刃死，不作衽席完。汉上有王猛，江南无谢安。长号赴洪水，激烈摧心肝。
练裙带中诗·其二
作者：韩希孟
朝代：宋

宋未有天下，坚正臣礼秉。开国百战功，每阵惟雄整。及侍周幼主，臣心常烱烱。帝曰卿北伐，山戎今有警。死狗莫击尾，此行当系颈。即日辞陛下，尽敌心欲逞。陈桥忽兵变，不得守箕颍。禅让法尧舜，民物普安静。有国三百年，仁义道驰骋。未改祖宗法，天胡肆大眚。细思天地理，中有幸不幸。天果丧中原，大似裂冠衽。君诚不独活，臣实无魏丙。失人焉得人，垂戒尝耿耿。江南无谢安，塞北有王猛。所以戎马来，飞渡巴陵境。大江限南北，今此一舴艋。本期固封疆，谁谓如画饼。烈火燎昆冈，不辨金玉矿。妾本良家子，性僻守孤梗。嫁与尚书儿，衔署紫兰省。直以才德合，不弃宿瘤瘿。初结合欢带，誓比日月炳。鸳鸯会双飞，比目愿长并。岂期金石坚，化作桑榆景。旄头势正然，蚩尤气先屏。不意风马牛，复及此燕郢。一方遭劫虏，六族死俄顷。退鹢落迅风，孤鸾吊空影。簪坚折白玉，瓶沉断青绠。一死空冥府，忧心长炳炳。意坚志不移，改邑不改井。我本瑚琏器，安肯作溺皿。志节匪转石，气噎如吞鲠。不作爝火燃，愿为死灰冷。贪生念曲蛾，乞怜羞虎阱。借此清江水，葬我全首领。皇天如有知，定作血面请。愿魂化精卫，填海使成岭。
练裙带中诗·其二
作者：韩希孟
朝代：宋

宋未有天下，坚正臣礼秉。
开国百战功，每阵惟雄整。
及侍周幼主，臣心常烱烱。
帝曰卿北伐，山戎今有警。
死狗莫击尾，此行当繫颈。
即日辞陛下，尽敌心欲逞。
陈桥忽兵变，不得守箕颍。
禅让法尧舜，民物普安静。
有国三百年，仁义道驰骋。
未改祖宗法，天胡肆大眚。
细思天地理，中有幸不幸。
天果丧中原，大似裂冠衽。
君诚不独活，臣实无魏丙。
失人焉得人，垂戒尝耿耿。
江南无谢安，塞北有王猛。
所以戎马来，飞渡巴陵境。
大江限南北，今此一舴艋。
本期固封疆，谁谓如画餠。
烈火燎昆冈，不辨金玉矿。
妾本良家子，性僻守孤梗。
嫁与尚书儿，衔署紫兰省。
直以才德合，不弃宿瘤瘿。
初结合欢带，誓比日月昺。
鸳鸯会双飞，比目愿长并。
岂期金石坚，化作桑榆景。
旄头势正然，蚩尤气先屏。
不意风马牛，復及此燕郢。
一方遭劫虏，六族死俄顷。
退鹢落迅风，孤鸾弔空影。
簪坚折白玉，瓶沉断青绠。
一死空冥府，忧心长炳炳。
意坚志不移，改邑不改井。
我本瑚琏器，安肯作溺皿。
志节匪转石，气噎如吞鲠。
不作爝火燃，愿为死灰冷。
贪生念曲蛾，乞怜羞虎穽。
借此清江水，葬我全首领。
皇天如有知，定作血面请。
愿魂化精卫，填海使成岭。
练裙带诗
作者：韩希孟
朝代：宋

我质本瑚琏，宗庙供频蘩。
一朝婴祸难，失身戎马间。
宁当血刃死，不作衽席完。
汉上有王猛，江南无谢安。
长号赴洪流，激烈摧心肝。
宋夫有天下，坚正臣礼秉。
开国百战功，每阵惟雄整。
及侍周幼主，臣主常炯炯。
帝曰卿北伐，山戎今有警。
死狗莫系尾，此行当系颈。
即日辞陛下，尽敌心欲逞。
陈桥忽兵变，不得守箕颍。
禅让法尧舜，民物普安静。
有国三百年，仁义道驰骋。
未改祖宗法，天胡肆大眚。
细思天地理，中有幸不幸。
天果丧中原，大似裂冠衽。
君诚不独活，臣实无魏丙。
失人焉得人，垂戒尝耿耿。
江南无谢安，塞北有王猛。
所以戎马来，飞渡巴陵境。
大江限南北，今此一舴艋。
本期固封疆，谁谓如画饼。
烈火燎昆冈，不辩金玉矿。
妾本良家子，性僻守孤梗。
嫁与尚书儿，衔署紫兰省。
直以才德合，不弃宿瘤瘿。
初结合欢带，誓比日月昺。
鸳鸯会双飞，比目愿长并。
岂期金石坚，化作桑榆景。
旄头势正然，蚩尤气先屏。
不意风马牛，复及此燕郢。
一方遭劫虏，六族死俄顷。
退鹢落迅风，孤鸾吊空影。
簪坚折白玉，瓶沉断青绠。
一死空冥府，忧心长炳炳。
意坚志不移，改邑不改井。
我本瑚琏器，安肯作溺皿。
志节匪转石，气噎如吞鲠。
不作爝火燃，愿为死灰冷。
贪生念麹蛾，乞邻羞虎穽。
借此清江水，葬我全首领。
皇天如有知，定作血面请。
愿魂化精卫，填海使成岭。
董凤山
作者：韩常卿
朝代：宋

丹灶棋盘去不收，未知踪迹为谁留。烟霞空锁樵人径，松桧重阴古寺楼。怪木化龙云雨夜，碧波涵月镜潭秋。辽东梦断无归鹤，山自嵯峨水自流。
董凤山
作者：韩常卿
朝代：宋

丹竈棋盘去不收，未知踪迹为谁留。
烟霞空锁樵人径，松桧重阴古寺楼。
怪木化龙云雨夜，碧波涵月镜潭秋。
辽东梦断无归鹤，山自嵯峨水自流。
丁氏宅
作者：韩应
朝代：宋
体裁：五言律诗

接竹引山泉，菖阳满石盆。秋高松落子，岁久鹤生孙。古壁寒藤上，前人旧墨存。平生箕颍兴，风度有谁尊。
李介山席上
作者：韩应
朝代：宋
体裁：五言律诗

野屋与僧邻，萧然隔市尘。好山晴入户，幽鸟晚依人。雨歇竹光润，风生荷气新。故人同此趣，来往日相亲。
陈素斋席上
作者：韩应
朝代：宋
体裁：五言律诗

自得沧洲趣，门开接钓矶。江光翻夕照，岚气上秋衣。心苦一官冷，吟多万事违。何如明月夜，有客扣林扉。
浣溪沙·一缕金香永夜清
作者：韩彦古
朝代：宋
体裁：词

一缕金香永夜清。
残编未掩古琴横。
绣衾寒拥宝缺明。
坐听竹风敲石磴，旋倾花水漱春酲。
落梅和雨打帘声。
浣溪沙（韩彦古）
作者：韩彦古
朝代：宋

一缕金香永夜清。残编未掩古琴横。绣衾寒拥宝缸明。坐听竹风敲石磴，旋倾花水漱春酲。落梅和雨打帘声。
题大智院明月巢
作者：韩彦古
朝代：宋
体裁：五言绝句

清风去无尘，白云来无心。一笑玉溪上，落花流水深。
题鸣山祠
作者：韩彦古
朝代：宋

自系牛昌隐，威风震海寰。
待吾谋用日，同共扫完颜。
高宗皇帝挽词
作者：韩彦质
朝代：宋

大历开真主，群雄控六飞。山河千载业，天地一戎衣。复古边疆定，销兵圣母归。依然兴礼乐，文武遍郊畿。为物聊经世，本无黄屋心。重明得传器，大业若遗簪。典册褒崇极，庭闱孝养深。昊天归德报，不使二毛侵。八秩归希有，三灵感具衣。鼎湖龙已远，汾水雁空飞。羽卫愁无色，风云惨不晖。惟馀功与德，千古叹巍巍。
高宗皇帝挽词·其一
作者：韩彦质
朝代：宋
体裁：五言律诗

大历开真主，群雄控六飞。山河千载业，天地一戎衣。复古边疆定，销兵圣母归。依然兴礼乐，文武遍郊畿。
高宗皇帝挽词·其三
作者：韩彦质
朝代：宋

八秩归希有，三灵感具衣。鼎湖龙已远，汾水雁空飞。羽卫愁无色，风云惨不晖。惟馀功与德，千古叹巍巍。
高宗皇帝輓词·其一
作者：韩彦质
朝代：宋

大历开真主，羣雄控六飞。
山河千载业，天地一戎衣。
復古边疆定，销兵圣母归。
依然兴礼乐，文武徧郊畿。
高宗皇帝輓词·其三
作者：韩彦质
朝代：宋

八秩归希有，三灵感具衣。
鼎湖龙已远，汾水雁空飞。
羽卫愁无色，风云惨不晖。
惟余功与德，千古叹巍巍。
高宗皇帝輓词·其二
作者：韩彦质
朝代：宋
体裁：五言律诗

为物聊经世，本无黄屋心。重明得传器，大业若遗簪。典册褒崇极，庭闱孝养深。昊天归德报，不使二毛侵。
句
作者：韩忠彦
朝代：宋

风前笑颊轻桃艳，雨带啼痕白玉容。
蝶舞只疑残雪压，月明惟觉异香浓。
句
作者：韩忠彦
朝代：宋

风开笑颊轻桃艳，雨带啼痕白玉容。蝶舞只疑残雪压，月明惟觉异香浓。
句
作者：韩忠彦
朝代：宋

风开笑颊轻桃艷，雨带啼痕白玉容。
蝶舞只疑残雪压，月明惟觉异香浓。
题江干初雪图
作者：韩忠彦
朝代：宋
体裁：七言绝句

诸公当日聚岩廊，半谪南荒半已亡。唯有紫枢黄阁老，再开图画看潇湘。
驾幸太学
作者：韩忠彦
朝代：宋
体裁：七言律诗

恢崇儒教顿生光，天子亲来幸上庠。星弁煌煌环帝座，霜袍密密缀周行。庙祠稽首尊先圣，书义终篇劝嗣王。学道深惭非入室，此辰荣事亦升堂。
秋兴亭
作者：韩扬
朝代：宋

贾载尝为郡，名亭建此邦。
近山连大别，远水接长江。
待月凭东槛，来熏起北窗。
四时皆有兴，秋兴独难降。
秋兴亭
作者：韩扬
朝代：宋

贾载尝为郡，名亭建此邦。近山连大别，远水接长江。待月凭东槛，来薰起北窗。四时皆有兴，秋兴独难降。
洪山
作者：韩晋卿
朝代：宋

壁立东南第一峰，问名知是葛仙翁。丹砂灶逼云头近，玉井泉流海眼通。六字籀文天篆刻，数间洞室石帡幪。我来整屐层峦上，无数群峰立下风。
洪山
作者：韩晋卿
朝代：宋

壁立东南第一峰，问名知是葛仙翁。
丹砂竈逼云头近，玉井泉流海眼通。
六字籀文天篆刻，鼓间洞室石帡幪。
我来整屐层峦上，无数群峰立下风。
崇仁县后白莲花
作者：韩晓
朝代：宋

东皇发生无贤愚，祝融长养无枯偏。
一般熏风同芊芊，何独芙蕖多靓妍。
小荷出水浮青烟，沈郎抛下买春钱。
相看高柄绿又圆，谁家绀幰驰长川。
美人酡颜立幰边，疑是水府集诸仙。
严粧一一皆青钿，凌波罗袜行蹁跹。
望中娟丽未足怜，别有一种尤天然。
珍珠帘捲水晶軿，不在铅华施紫绵。
冰肌玉骨妙无前，恍若广寒坠婵娟。
层台细蕊黄最鲜，俨然玉女侍尧天。
扬州盘盂休独传，拱手宜推先着鞭。
虽云红紫难差肩，未必时人眼所便。
一杯劝花且盘旋，慰我天涯尘土缘。
回首水乡兴益坚，鑑湖十里花相连。
无端名利苦萦牵，簿书丛裏将三年。
何当归去守一廛，月明重上采莲船。
崇仁县后白莲花
作者：韩晓
朝代：宋

东皇发生无贤愚，祝融长养无枯偏。一般薰风同芊芊，何独芙蕖多靓妍。小荷出水浮青烟，沈郎抛下买春钱。相看高柄绿又圆，谁家绀幰驰长川。美人酡颜立幰边，疑是水府集诸仙。严妆一一皆青钿，凌波罗袜行蹁跹。望中娟丽未足怜，别有一种尤天然。珍珠帘捲水晶軿，不在铅华施紫绵。冰肌玉骨妙无前，恍若广寒坠婵娟。层台细蕊黄最鲜，俨然玉女侍尧天。扬州盘盂休独传，拱手宜推先著鞭。虽云红紫难差肩，未必时人眼所便。一杯劝花且盘旋，慰我天涯尘土缘。回首水乡兴益坚，鉴湖十里花相连。无端名利苦萦牵，簿书丛里将三年。何当归去守一廛，月明重上采莲船。
崇寿院霜钟双阁
作者：韩松
朝代：宋

吾闻海上多云气，万状千形各殊异。人间亦有亦等奇，二钟之山盖其类。高崖凌空上摩云，下有岩隙颇幽邃。料应自古水泷濯，弹空蜂房悬师鼻。玲珑断续瘦入骨，奇怪嶙峋复苍翠。身如抵掌在灵谷，又若謦咳发深隧。笙竽金石不一音，风浪翻腾随所寄。我来天晴江面平，遂得优游访天秘。低昂壈坎或攲侧，藤蔓盘旋青覆被。遥知蓬莱隔沧海，毛羽不航人莫至。归来困卧小蓬窗，梦想高天三十二。
崇寿院霜钟双阁
作者：韩松
朝代：宋

吾闻海上多云气，万状千形各殊异。
人间亦有亦等奇，二钟之山盖其类。
高崖凌空上摩云，下有岩隙颇幽邃。
料应自古水泷濯，弹空蜂房悬师鼻。
玲珑断续瘦入骨，奇怪嶙峋復苍翠。
身如抵掌在灵谷，又若謦咳发深隧。
笙竽金石不一音，风浪翻腾随所寄。
我来天晴江面平，遂得优游访天秘。
低昂壈坎或欹侧，藤蔓盘旋青覆被。
遥知蓬莱隔沧海，毛羽不航人莫至。
归来困卧小蓬窗，梦想高天三十二。
游大涤假宿鸣玉馆成
作者：韩松
朝代：宋
体裁：古风

风动归云清，日落众山楚。重来兴弥深，托宿此何所。浪浪鸣玉泉，恍恍对床雨。梦断身高低，尘劳深夜语。
游大涤假宿鸣玉馆成
作者：韩松
朝代：宋

风动归云清，日落众山楚。
重来兴弥深，託宿此何所。
浪浪鸣玉泉，恍恍对床雨。
梦断身高低，尘劳深夜语。
游栖真洞
作者：韩松
朝代：宋
体裁：古风

黄冠具竹舆，邀我游栖真。山家杂水树，野径横荆榛。长松卧苍蛟，乱石错紫鳞。委曲至洞府，积雪开双门。结顶宝盖高，下可容百人。神仙独何之，棋局今犹存。翠子拂不落，衣袖生清芬。山间局未终，浮世三千春。安得从之游，一笑凌层云。
游栖真洞
作者：韩松
朝代：宋

黄冠具行舆，邀我游栖真。
山家杂水树，野径横荆榛。
长松卧苍蛟，乱石错紫鳞。
委曲至洞府，积雪开双门。
结顶宝盖高，下可容百人。
神仙独何之，棋局今犹存。
翠子拂不落，衣袖生清芬。
山间局未终，浮世三千春。
安得从之游，一笑凌层云。
游洞霄
作者：韩松
朝代：宋

去城十里蔚山川，慾界仙都自古传。
一□孤撑青突兀，群峰九锁翠盘旋。
能通玄盖分精路，未数仇池小有天。
欲洗积年尘土恨，重来大涤访流泉。
游洞霄
作者：韩松
朝代：宋

去城十里蔚山川，欲界仙都自古传。一□孤撑青突兀，群峰九锁翠盘旋。能通玄盖分精路，未数仇池小有天。欲洗积年尘土恨，重来大涤访流泉。
游洞霄宫
作者：韩松
朝代：宋

苔封九锁碧琅玕，中有仙宫玉佩寒。阊阖忽闻呼案吏，来乘灏气跨青鸾。万木森秋晃碧宫，灵霞栖断憬晨钟。道人志矣黄庭界，心眼惊旧天柱峰。
游洞霄宫·其一
作者：韩松
朝代：宋
体裁：七言绝句

苔封九锁碧琅玕，中有仙宫玉佩寒。阊阖忽闻呼案吏，来乘灏气跨青鸾。
游洞霄宫·其三
作者：韩松
朝代：宋
体裁：古风

芒鞋踏明月，入谷闻泉声。了知非人间，泠然毛骨轻。夜投羽士宫，道话留三更。凌晨访幽洞，岩穴何峥嵘。仙凡隔几尘，无由问霓旌。旧闻九锁峰，忽此眼界明。跻攀不可上，势与龙虎争。凭栏试抚掌，碧甃波纹生。尘缘苦未断，世路犹遐征。题诗来贤岩，岁晚当再行。
游洞霄宫·其二
作者：韩松
朝代：宋
体裁：七言绝句

万木森秋晃碧宫，灵霞栖断憬晨钟。道人志矣黄庭界，心眼惊旧天柱峰。
游洞霄宫·其四
作者：韩松
朝代：宋

玄冥相我作山行，捲却重阴放晓晴。
但见峰峦互扃锁，不见宫阙隠峥嵘。
云根洞穴篝灯入，井底波澜抚掌生。
唤客入山还送客，淙琤犹记石泉声。
咏迎春黄胖
作者：韩某
朝代：宋

脚踏虚空手弄春，一人头上要安身。
忽然綫断儿童手，骨肉都为陌上尘。
咏迎春黄胖
作者：韩某
朝代：宋

脚踏虚空手弄春，一人头上要安身。忽然线断儿童手，骨肉都为陌上尘。
和王举元柏谷山院
作者：韩标
朝代：宋

附骥游僧刹，天清晓色开。园林喷雨过，殿阁踏云来。日转花阴薄，山深磴道回。凭栏堪写望，陇麦翠如堆。
和王举元柏谷山院
作者：韩标
朝代：宋

附骥游僧刹，天清晓色开。
园林喷雨过，殿阁踏云来。
日转花阴薄，山深磴道迴。
凭栏堪写望，陇麦翠如堆。
禁苑
作者：韩浩
朝代：宋
体裁：七言律诗

星斗疏时禁漏残，紫泥封后独凭栏。露和玉屑金盘冷，月射珠光贝阙寒。天衬楼台笼苑外，风吹歌管下云端。长卿祇为长门赋，未识君王际会难。
以蜀笺寄弟洎
作者：韩溥
朝代：宋
体裁：七言绝句

十样蛮笺出益州，寄来新自浣溪头。老兄得此全无用，助尔添修五凤楼。
奉扬英公大师诗匠
作者：韩溥
朝代：宋

悟解真空始壮年，两朝供奉近炉烟。
故乡梦断三湘远，应制诗高四海传。
晴望野云生紫阁，夜吟兰烛滴花笺。
应愁内殿征书至，恐向东林负昔缘。
奉扬英公大师诗匠
作者：韩溥
朝代：宋

悟解真空始壮年，两朝供奉近炉烟。故乡梦断三湘远，应制诗高四海传。晴望野云生紫阁，夜吟兰烛滴花笺。应愁内殿徵书至，恐向东林负昔缘。
六经阁
作者：韩漪
朝代：宋
体裁：七言绝句

小楼灯火夜青荧，风撼梧桐客梦惊。谁家更理琴乌曲，误听壁间丝竹声。
奉亲两载为民祈蚕作竞渡于此以五十六言即事
作者：韩煜
朝代：宋

中巴旧说古刀州，环壁依城水自流。鱼米岂殊京洛在，人民轻向死生不。我来二载无青眼，心叹三农空白头。修禊何妨书即事，放怀杯酒问田畴。
奉亲两载为民祈蚕作竞渡于此以五十六言即事
作者：韩煜
朝代：宋

中巴旧说古刀州，环壁依城水自流。
鱼米岂殊京洛在，人民轻向死生不。
我来二载无青眼，心嘆三农空白头。
修禊何妨书即事，放怀杯酒问田畴。
栽兰
作者：韩爱山
朝代：宋
体裁：七言绝句

不能随俗办生涯，刬草栽兰当理家。不见西湖林处士，一生受用只梅花。
一剪梅
作者：韩玉
朝代：宋
体裁：词

镜里新妆镜外情。小眉幽恨，浅绿低横。只怨閒纵绣鞍尘，不道天涯，萦绊归程。梦里兰闺相见惊。玉香花瘦，春艳盈盈。觉来欹枕转愁人，门外潇潇，风雨三更。
一剪梅·一翦梅·镜里新妆镜外情
作者：韩玉
朝代：宋
体裁：词

镜里新妆镜外情。小眉幽恨，浅绿低横。只怨闲纵绣鞍尘。不道天涯，萦绊归程。梦里兰闺相见惊。玉香花瘦，春艳盈盈。觉来欹枕转愁人。门外潇潇，风雨三更。
上平西/金人捧露盘 甲申岁西度道中作原作上西平，从 毛扆校本东浦词
作者：韩玉
朝代：宋

折腰劳，弹冠望，纵飞蓬。笑造化、相戏穷通。风帆浪桨，暮城寒角晓楼钟。暗借霜雪鬓边来，惊对青铜。萧闲好，何时遂，门横水，径穿松。有无限、杯月襟风。区区个甚，帝尧堂下足夔龙。不如闻早问溪山，高养吾慵。
上平西·金人捧露盘·折腰劳
作者：韩玉
朝代：宋
体裁：词

折腰劳，弹冠望，纵飞蓬。
笑造化、相戏穷通。
风帆浪桨，暮成寒角晓楼锺。
暗借霜雪鬓边来，惊对青铜。
萧闲好，何时遂，门横水，迳穿松。
有无限、杯月襟风。
区区个甚，帝尧堂下足夔龙。
不如闻早问溪山，高养吾慵。
上平西（甲申岁西度道中作）
作者：韩玉
朝代：宋

折腰劳，弹冠望，纵飞蓬。笑造化、相戏穷通。风帆浪桨，暮城寒角晓楼钟。暗借霜雪鬓边来，惊对青铜。
萧闲好，何时遂，门横水，迳穿松。有无限、杯月襟风。区区个甚，帝尧堂下足夔龙。不如闻早问溪山，高养吾慵。
上西平·甲申岁西度道中作
作者：韩玉
朝代：宋
体裁：词

折腰劳，弹冠望，纵飞蓬。笑造化、相戏穷通。风帆浪桨，暮城寒角晓楼钟。暗惜霜雪鬓边来，惊对青铜。萧閒好，何时遂，门横水，径穿松。有无限、杯月襟风。区区个甚，帝尧堂下足夔龙。不如早问溪山，高养吾慵。
且坐令
作者：韩玉
朝代：宋
体裁：词

閒院落。误了清明约。杏花雨过胭脂绰。𦂳了秋千索。斗草人归，朱门悄掩，梨花寂寞。书万纸、恨凭谁托。才封了、又揉却。冤家何处贪欢乐。引得我、心儿恶。怎生全不思量著。那人人情薄。
且坐令·闲院落
作者：韩玉
朝代：宋

闲院落。
误了清明约。
杏花雨过胭脂绰。
紧了秋千索。
斗草人归，朱门悄掩，梨花寂寞。
书万纸、恨凭谁托。
才封了、又揉却。
冤家何处贪欢乐。
引得我心儿恶。
怎生全不思量着。
那人人情薄。
且坐令·闲院落
作者：韩玉
朝代：宋
体裁：词

闲院落。误了清明约。杏花雨过胭脂绰。紧了秋千索。斗草人归，朱门悄掩，梨花寂寞。书万纸、恨凭谁托。才封了、又揉却。冤家何处贪欢乐。引得我心儿恶。怎生全不思量著。那人人情薄。
临江仙·月是银釭溪是镜
作者：韩玉
朝代：宋
体裁：词

月是银釭溪是镜，云霓与作衣裳。夜寒独立竹篱傍。妆成那待粉，笑罢自生香。自古佳人多薄命，枉教傲雪凌霜。从来林下异闺房。何须三弄笛，方断九回肠。
临终二诗
作者：韩玉
朝代：宋

客自朝那戍，东过古郑原。衰年会凶运，奇祸发流言。白骨将为土，青蝇且在樊。仰呼天外恨，沉思地中冤。母丧半途鬼，儿孤千里䰟。此心终不灭，有路诉天阍。天下无双士，军中有一韩。才名两相累，世道一何艰。旅次穷冬暮，囚孤永夜寒。身亡家亦破，巢覆卵宁完。矍铄鞍仍在，惊呼铗屡弹。丈夫忠义耳，无惜感歌还。